CELEX: 52009PC0093
Language: mt
Date: 2009-02-26
Title: Proposta għal regolament tal-Kunsill li jistabbilixxi pjan multi-annwali għall-irkupru tat-tonn fil-Lvant tal-Atlantiku u fil-Mediterran

Avviż Legali Importanti

|

52009PC0093

Proposta għal regolament tal-Kunsill li jistabbilixxi pjan multi-annwali għall-irkupru tat-tonn fil-Lvant tal-Atlantiku u fil-Mediterran  /* KUMM/2009/0093 finali - CNS 2009/0029 */  

	[pic] | KUMMISSJONI TAL-KOMUNITAJIET EWROPEJ |Brussel 26.2.2009KUMM(2009)93 finali2009/0029 (CNS)Proposta għalREGOLAMENT TAL-KUNSILLli jistabbilixxi pjan multi-annwali għall-irkupru tat-tonn fil-Lvant tal-Atlantiku u fil-MediterranMEMORANDUM TA’ SPJEGAZZJONIFil-Laqgħa Annwali tagħha fl-2008, il-Kummissjoni Internazzjonali għall-Konservazzjoni tat-Tonn tal-Atlantiku (ICCAT) adottat pjan ta’ rkupru għat-tonn fil-Lvant tal-Atlantiku u fil-Mediterran. Il-pjan ta’ rkupru tal-ICCAT ifittex l-istess għanijiet bħal tal-pjan ta’ rkupru traspost fir-Regolament (KE) Nru 1559/2007.Sabiex l-istokk jerġa’ jinbena, il-pjan ta’ rkupru tal-ICCAT jipprovdi għal tnaqqis fil-livell tat-TAC sal-2011, restrizzjonijiet fuq is-sajd ’f’ċerti żoni u f’ċerti perjodi ta’ żmien, daqs minimu ġdid, miżuri li jirrigwardaw attivitajiet ta’ sajd sportiv jew ta’ rikreazzjoni, miżuri li jindirizzaw il-kapaċità tas-sajd u tat-tkabbir kif ukoll miżuri ta’ kontroll imsaħħa u l-Iskema tal-ICCAT ta’ Spezzjoni Internazzjonali Konġunta sabiex tiġi żgurata l-effettività ta’ dak il-pjan.Il-Komunità ilha Parti għall-ICCAT mill-1997 u r-rakkomandazzjonijiet isiru jorbtu fuq il-Partijiet Kontraenti li ma jsibu l-ebda oġġezzjoni għalihom. Bħala Parti Kontraenti għal dawk l-organizzazzjonijiet, il-Komunità għandha r-responsabbiltà li tapplika r-rakkomandazzjonijiet adottati li għalihom ma tkun tqajmet l-ebda oġġezzjoni. Huwa għalhekk meħtieġ li jiġi implimentat il-pjan ta’ rkupru tal-ICCAT bis-saħħa ta’ Regolament li jistabbilixxi pjan ta’ rkupru kif previst fl-Artikolu 5 tar-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd[1].L-għan tal-proposta huwa li tiġi trasposta fil-liġi Komunitarja r-rakkomandazzjoni tal-ICCAT li tistabbilixxi pjan ta’ rkupru għat-tonn fil-Lvant tal-Atlantiku u fil-Mediterran.Il-proposta ma għandha l-ebda implikazzjoni għall-baġit Komunitarju.Il-bażi ġuridika tal-proposta hija l-Artikolu 37 tat-Trattat.Il-Kunsill b’dan huwa mitlub jadotta din il-proposta mill-aktar fis possibbli.2009/0029 (COD)Proposta għalREGOLAMENT TAL-KUNSILLli jistabbilixxi pjan multi-annwali għall-irkupru tat-tonn fil-Lvant tal-Atlantiku u fil-MediterranIL-KUNSILL TAL-UNJONI EWROPEAWara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,Wara li kkunsidra l-proposta mill-Kummissjoni[2],Wara li kkunsidra l-opinjoni tal-Parlament Ewropew[3],Billi:(1) Il-Komunità ilha Parti Kontraenti tal-Kummissjoni Internazzjonali għall-Konservazzjoni tat-Tonn tal-Atlantiku (ICCAT) mill-14 ta’ Novembru 1997[4].(2) Fis-16-il Laqgħa Speċjali tagħha f’Novembru 2008, il-Kummissjoni Internazzjonali għall-Konservazzjoni tat-Tonn tal-Atlantiku (ICCAT) adottat ir-Rakkomandazzjoni [08-05] sabiex jiġi stabbilit pjan ta’ rkupru ġdid għat-tonn fil-Lvant tal-Atlantiku u fil-Mediterran li jintemm fl-2022 u jieħu post il-pjan ta’ rkupru adottat fl-2006.(3) Sabiex jinbena l-istokk mill-ġdid, il-pjan ta’ rkupru ICCAT jipprovdi għal tnaqqis gradwali tal-livell tal-qabda totali permessa mill-2007 sal-2011, restrizzjonijiet fuq is-sajd f’ċerti żoni u ċerti perjodi ta’ żmien, daqs minimu ġdid għat-tonn, miżuri dwar attivitajiet ta’ sajd sportivi jew rikreattivi, miżuri li jindirizzaw il-kapaċità tas-sajd u tat-tkabbir kif ukoll miżuri ta’ kontroll imsaħħa u l-implimentazzjoni tal-Iskema tal-ICCAT ta’ spezzjoni internazzjonali konġunta sabiex tiġi żgurata l-effettività tal-pjan ta’ rkupru.(4) Huwa għalhekk meħtieġ li jiġi implimentat il-pjan ta’ rkupru l-ġdid tal-ICCAT bis-saħħa ta’ Regolament li jistabbilixxi pjan ta’ rkupru kif previst fl-Artikolu 5 tar-Regolament tal-Kunsill (KE) Nru 2371/2002 tat-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd, li għandu jidħol fis-seħħ qabel il-bidu tal-istaġun ewlieni tas-sajd.(5) Il-pjan tal-irkupru tal-ICCAT tal-2006 ġie inkorporat fil-liġi Komunitarja bir-Regolament (KE) Nru 1559/2007 li jistabbilixxi pjan multi-annwali għall-irkupru tat-tonn fil-Lvant tal-Atlantiku u fil-Mediterran u jemenda r-Regolament (KR) Nru°520/2007[5]. L-adozzjoni mill-ICCAT ta’ rkupru ġdid għat-tonn teħtieġ ir-revoka tar-Regolament imsemmi fuq u s-sostituzzjoni tiegħu b’dan ir-Regolament.ADOTTA DAN IR-REGOLAMENT:KAPITOLU IDISPOŻIZZJONIJIET ĠENERALIArtikolu 1Ambitu u għanDan ir-Regolament jistabbilixxi r-regoli ġenerali għall-applikazzjoni mill-Komunità ta’ pjan multi-annwali għall-irkupru tat-tonn ( thunnus thynnus ) rakkomandat mill-Kummissjoni Internazzjonali għall-Konservazzjoni tat-Tonn tal-Atlantiku (ICCAT). Dan ir-Regolament għandu japplika għat-tonn fil-Lvant tal-Atlantiku u fil-Mediterran.L-għan ta’ dak il-pjan ta’ rkupru għandu jkun li tinkiseb bijomassa li tikkorrispondi mar-rendiment massimu sostenibbli b’aktar minn 50 % probabbiltà.Artikolu 2DefinizzjonijietGħall-finijiet ta’ dan ir-Regolament, għandhom japplikaw it-tifsiriet li ġejjin:(a) "PKK" tfisser Partijiet Kontraenti għall-Konvenzjoni Internazzjonali għall-Konservazzjoni tat-Tonn tal-Atlantiku u Partijiet Mhux-Kontraenti f’Koperazzjoni, Entitajiet, jew Entitajiet tas-Sajd ;(b) "bastiment tas-sajd" tfisser kwalunkwe bastiment użat jew intiż għall-użu għall-finijiet tal-isfruttament kummerċjali ta’ riżorsi tat-tonn, inklużi bastimenti għall-qbid, bastimenti għall-ipproċessar tal-ħut, vapuri ta’ appoġġ, bastimenti tal-irmunkar, bastimenti involuti fit-trażbord u bastimenti ta’ trasport mgħammra għat-trasportazzjoni tal-prodotti tat-tonn, u bastimenti awżiljari, minbarra bastimenti kontenituri;(c) "bastiment tal-qbid" tfisser kull bastiment użat għall-għanijiet tal-qbid kummerċjali ta’ riżorsi tat-tonn;(d) "bastiment awżiljarju" tfisser kull bastiment użat għat-trasport ta’ tonn mejjet (mhux ipproċessat) minn gaġġa għal port innominat;(e) "bastiment għall-ipproċessar" tfisser bastiment li fuqu prodotti tas-sajd huma soġġetti għal waħda jew aktar mill-operazzjonijiet li ġejjin, qabel l-ippakkjar tagħhom: tqattigħ fi fletti jew flieli, friżar u/jew proċessar;(f) "sajd attiv" tfisser, għal kull bastiment tal-qbid, il-fatt li joħroġ għat-tonn tul staġun tas-sajd partikolari;(g) "operazzjoni konġunta tas-sajd" tfisser kull operazzjoni bejn żewġ bastimenti tal-qbid jew aktar li jtajru l-bandiera ta’ PKK differenti jew ta’ Stati Membri differenti fejn il-qabda ta’ bastiment tal-qbid individwali hija attribwita lil bastiment tal-qbid ieħor wieħed jew aktar skont kodiċi ta’ allokazzjoni;(h) "attivitajiet ta’ trasferiment" tfisser:i) kull trasferiment ta' tonn ħaj mix-xibka tal-bastiment tal-qbid għall-ġagga tat-trasport;ii) kull trasferiment ta’ tonn ħaj mill-gaġġa tat-trasport għal gaġġa tat-trasport oħra;iii) kull trasferiment ta’ tonn mejjet mill-gaġġa tat-trasport għal bastiment awżiljarju;iv) kull trasferiment minn razzett tat-tonn jew nassa għat-tonn għal bastiment tal-ipproċessar, bastiment tat-trasport jew għall-art,i) "nassa tat-tonn" tfisser irkaptu fiss ankrat mal-qiegħ, li s-soltu jkollu xibka li tiggwida l-ħut għal ġo magħlaq;(j) "tqegħid fil-gaġeġ" tfisser kull trasferiment ta’ tonn ħaj mill-gaġġa tat-trasport għall-gaġeġ tat-tismin u tat-tkabbir;(k) "tismin" tfisser it-tqegħid fil-gaġeg ta’ tonn għal perjodu qasir (ġeneralment xahrejn sa sitt xhur) li jimmira l-aktar li jżid il-kontenut ta’ xaħam tal-ħut;(l) "trobbija" tfisser it-tqegħid fil-gaġeġ tat-tonn għal perjodu itwal minn sena, li jimmira li jżid il-bijomassa totali;(m) "trażbord" tfisser il-ħatt tal-ħut kollu jew kwalunkwe ħut abbord bastiment tas-sajd għal fuq bastiment ieħor tas-sajd;(n) "sajd sportiv" tfisser sajd mhux kummerċjali li l-parteċipanti tiegħu huma parti minn organizzazzjoni sportiva nazzjonali jew ingħataw liċenzja sportiva nazzjonali;(o) "sajd rikreattiv" tfisser sajd mhux kummerċjali li l-parteċipanti tiegħu ma humiex parti minn organizzazzjoni sportiva nazzjonali jew li ma ngħatawx liċenzja sportiva nazzjonali;(p) "Task II" tfisser Task II kif definit mill-ICCAT fil-"Field manual for statistics and sampling Atlantic tunas and tuna-like fish" ("Manwal tal-qasam għall-istatistika u t-teħid ta’ kampjuni tat-tonn tal-Atlantiku u ħut li jixbaħ lit-tonn") (It-tielet edizzjoni, ICCAT, 1990).Artikolu 3Tul tal-bastimentiIt-tul tal-bastimenti imsemmija f’dan ir-Regolament għandu jinftiehem bħala t-tul kumplessiv.KAPITOLU IIOPPORTUNITAJIET TAS-SAJDArtikolu 4Kundizzjonijiet assoċjati mal-opportunitajiet tas-sajd1. Kull Stat Membru għandu jieħu l-miżuri meħtieġa biex jiżgura li l-isforz tas-sajd tal-bastimenti tal-qbid tiegħu u n-nases tiegħu huma proporzjonati għall-opportunitajiet tas-sajd għat-tonn disponibbli għal dak l-Istat Membru fil-Lvant tal-Atlantiku u fil-Mediterran.2. Kull Stat Membru għandu jfassal pjan tas-sajd annwali għall-bastimenti tal-qbid u n-nases tas-sajd għat-tonn fil-Lvant tal-Atlantiku u fil-Mediterran.3. Il-pjan ta’ sajd annwali għandu jidentifika partikolarment:a) il-bastimenti tal-qbid ta’ aktar minn 24 metru inklużi fil-lista msemmija fl-Artikolu 14 u l-kwota individwali allokata għalihom u l-metodu użat sabiex tiġi allokata l-kwota kif ukoll il-kejl sabiex jiġi assigurat li tiġi osservata l-kwota individwali;b) għall-bastimenti tal-qbid li huma inqas minn 24 metru u n-nases, mill-inqas il-kwota allokata lill-organizzazzjonijiet tal-produtturi jew gruppi ta’ bastimenti bi rkpatu simili.4. Mhux aktar tard mill-31 ta’ Jannar ta’ kull sena, il-pjan tas-sajd annwali għandu jintbagħat lill-Kummissjoni. Il-Kummissjoni għandha tibgħat dik id-dejta lill-ICCAT sal-1 ta’ Marzu ta’ kull sena.5. Kwalunkwe modifika sussegwenti għall-pjan annwali tas-sajd jew għall-metodu speċifiku biex tiġi amministrata l-kwota allokata għandha tintbagħat lill-Kummissjoni mill-anqas għaxart ijiem qabel l-eżerċizzju tal-attività li tikkorrispondi għal dik il-modifika. Il-Kummissjoni għandha tibgħat dawn il-modifiki lis-Segretarjat tal-ICCAT mill-inqas 10 ijiem qabel ma sseħħ l-attività li tikkorrispondi ma’ dik il-modifika.6. L-Istat Membru tal-bandiera għandu jieħu l-azzjoni skont dan il-paragrafu meta bastiment li jtajjar il-bandiera tiegħu:a) ikun naqas milli jirrapporta dak li hu mitlub minnu skont l-Artikolu 20;b) ikun wettaq ksur imsemmi fl-Artikolu 33.L-Istat Membru tal-bandiera għandu jiżgura li spezzjoni fiżika sseħħ taħt l-awtorità tiegħu fil-portijiet tiegħu jew minn persuna oħra maħtura mill-Istat Membru tal-bandiera meta l-bastiment mhuwiex f’wieħed mill-portijiet tiegħu.L-Istat Membru tal-bandiera jista’ jitlob lill-bastiment jipproċedi immedjatament lejn port innominat minnu meta l-kwota individwali titqies milħuqa.7. Mhux aktar tard mill-15 ta’ Settembru, l-Istati Membri għandhom jirrapportaw lill-Kummissjoni dwar l-implimentazzjoni tal-pjanijiet ta’ sajd annwali tagħhom għal dik is-sena. Dawk ir-rapporti għandhom jinkludu:a) il-lista ta’ bastimenti tal-qbid realment impenjati fl-attivitajiet tas-sajd li jinvolvu t-tonn fil-Lvant tal-Atlantiku u fil-Mediterran;b) il-qabdiet ta’ kull bastiment tal-qbid; kif ukollc) in-numru totali ta’ jiem li kull bastiment tal-qbid ikun stad fil-Lvant tal-Atlantiku u fil-Mediterran.Il-Kummissjoni għandha tibgħat dik id-dejta lill-ICCAT sat-15 ta’ Ottubru ta’ kull sena.8. Arranġamenti ta’ kummerċ privat bejn ċittadini ta’ Stat Membru u ta’ PKK biex jużaw bastiment tas-sajd li jtajjar il-bandiera ta’ dak l-Istat Membru għas-sajd fil-qafas ta’ kwota ta’ tonn ta’ PKK, għandhom jitwettqu biss b’ awtorizzazzjoni mill-Istat Membru konċernat, li għandu jgħarraf b’dan lill-Kummissjoni, u mill-Kummissjoni tal-ICCAT.9. Sal-1 ta’ Marzu ta’ kull sena, l-Istati Membri għandhom jibagħtu lill-Kummissjoni l-informazzjoni dwar kwalunkwe arranġament ta’ kummerċ privat bejn iċ-ċittadini tiegħu u PKK.10. L-informazzjoni msemmija fil-paragrafu 9 għandu jkollha l-elementi li ġejjin:a) il-lista tal-bastimenti kollha tas-sajd li jtajru l-bandiera tal-Istat Membru li huma awtorizzati jistadu attivament għat-tonn taħt arranġament ta’ kummerċ privat.b) in-numru intern tal-bastiment, kif definit fl-Anness I għar-Regolament tal-Kummissjoni (KE) Nru 26/2004 tat-30 ta’ Diċembru 2003 fir-reġistru tal-flotta tas-sajd tal-Komunitàr[6] ;c) it-tul tal-arranġamenti tal-kummerċ privati;d) il-kunsens tal-Istati Membri għall-arranġament privat;e) l-isem tal-PKK konċernat.11. Il-Kummissjoni għandha tibgħat mingħajr dewmien l-informazzjoni msemmija fil-paragrafu 9 lis-Segretarjat tal-ICCAT.12. Il-Kummissjoni għandha tiżgura li l-perċentwal ta’ kwoti oħra ta’ CPC għat-tonn li jista’ jintuża għall-kiri ( chartering ) ta’ bastimenti tas-sajd Komunitarji skont l-Artikolu 8b tar-Regolament tal-Kunsill (KE) Nru 1936/2001[7] m’għandux ikun aktar minn 20 % tal-kwoti totali tas-CPC fl-2009.13. Il-kiri ta’ bastimenti tas-sajd Komunitarji għat-tonn fil-Lvant tal-Atlantiku u fil-Mediterran għandu jkun ipprojbit fl-2010 u fis-snin ta’ wara.14. Kull Stat Membru għandu jiżgura li n-numru tal-bastimenti tas-sajd għat-tonn tiegħu mikrija u t-tul taż-żmien tal-kiri għandu jkun proporzjonat mal-kwota allokata lin-nazzjon kerrej.15. Kull Stat Membru għandu jalloka kwota speċifika għall-għanijiet tas-sajd sportiv u rikreattiv u għandu jgħarraf lill-Kummissjoni qabel il-bidu tal-istaġun tas-sajd imsemmi fl-Artikolu 7(5).KAPITOLU IIIMIŻURI DWAR IL-KAPAĊITÀArtikolu 5Miżuri dwar il-kapaċità tas-sajd1. Kull Stat Membru għandu jiżgura li l-kapaċità tiegħu tas-sajd hija proporzjonata għall-kwota allokata tiegħu.2. Iċ-ċifra, u t-tunnellaġġ gross irreġistrat totali korrispondenti, tal-bastimenti tas-sajd li jtajru l-bandiera ta’ Stat Membru li jistgħu jistadu għal, iżommu abbord, jittrażbordaw, jittrasportaw jew iħottu t-tonn għandu jkun limitat għall-għadd, jew it-tunnellaġġ gross irreġistrat totali korrispondenti, tal-bastimenti tas-sajd li jtajru l-bandiera ta’ dak l-Istat Membri li jkun stad, żamm abbord, ittrażborda, ittrasporta jew ħatt it-tonn waqt il-perjodu mill-1 ta’ Jannar 2007 sal-1 ta’ Lulju 2008. Dan il-limitu għandu japplika skont it-tip ta’ rkaptu għall-bastimenti tal-qbid u skont it-tip tal-bastiment għal bastimenti oħra tas-sajd.3. Għall-finijiet tal-paragrafu 2, il-Kunsill, b’konformità mal-proċedura stabbilita fl-Artikolu 20 tar-Regolament (KEE) Nru 2371/2002[8], għandu jiddetermina ċ-ċifra u l-kapaċità totali f’tunnellaġġ gross irreġistrat totali korrispondenti tal-bastimenti tas-sajd ta’ kull Stat Membru li jkun stad għal, żamm abbord, ittrażborda, ittrasporta jew ħatt it-tonn tul il-perjodu mill-1 ta’ Jannar 2007 sa l-1 ta’ Lulju 2008. Dan il-limitu għandu japplika skont it-tip ta’ rkaptu għall-bastimenti tal-qbid u skont it-tip tal-bastiment għal bastimenti oħra tas-sajd.4. L-għadd ta’ nases ta’ Stat Membru impenjat fis-sajd għat-tonn fil-Lvant tal-Atlantiku u fil-Baħar Mediterran għandu jkun limitat għall-għadd ta’ nases awtorizzati minn dak l-Istat Membru qabel l-1 ta’ Lulju 2008.5. Għall-finijiet tal-paragrafu 4, il-Kunsill, b’konformità mal-proċedura stabbilita fl-Artikolu 20 tar-Regolament (KE) Nru 2371/2002, għandu jiddetermina n-numru ta’ nases awtorizzati minn kull Stat Membru qabel l-1 ta’ Lulju 2008.6. L-iffriżar tal-kapaċità tas-sajd imsemmija fil-paragrafi 2 u 4 ma tistax tapplika għal Stat Membru li juri li għandu bżonn jiżviluppa l-kapaċità tas-sajd tiegħu sabiex juża l-kwota tiegħu għal kollox.7. Il-kapaċità tas-sajd imsemmi fil-paragrafi 2 u 4 u l-Artikolu 9 għandha titnaqqas, sabiex tiġi eliminata sal-2010 għal kull Stat Membru mill-inqas 25% tad-diskrepanza bejn il-kapaċità tas-sajd tiegħu u l-kapaċità tas-sajd proporzjonata mal-kwota allokata tiegħu fl-2010.Sabiex jiġi kkalkulat it-tnaqqis fil-kapaċità tas-sajd, għandhom jitqiesu r-rati stmati tal-qbid ta’ kull sena għal kull bastiment u rkaptu.Dan ir-rekwiżit ta’ tnaqqis ma jistax japplika għal Stat Membru li juri li l-kapaċità tas-sajd tiegħu hija proporzjonata mal-kwota allokata tiegħu.8. Għall-finijiet tal-paragrafu 7, il-Kunsill, b’konformità mal-proċedura stabbilita fl-Artikolu 20 tar-Regolament (KEE) Nru 2371/2002, għandu jiddetermina ċ-ċifra u l-kapaċità totali f’tunnellaġġ gross irreġistrat tal-bastimenti tas-sajd ta’ kull Stat Membru li jistgħu jiġu awtorizzati jistadu għal, iżommu abbord, jittrażbordaw, jittrasportaw jew iħottu t-tonn.9. Kull Stat Membru għandu jistabbilixxi pjan ta’ ġestjoni tal-kapaċità tas-sajd għall-perjodu 2010-2013. Dan il-pjan għandu jiġi ppreżentat lill-Kummissjoni sal-15 ta’ Awwissu 2009, u għandu jinkludi l-informazzjoni msemmija fil-paragrafi 2, 4, 6, u 7. Il-Kummissjoni għandha tippreżenta l-pjan ta’ ġestjoni Komunitarju dwar il-kapaċità tas-sajd għall-2010-2013 lill-ICCAT sal-15 ta’ Settembru 2009.Artikolu 6Miżuri dwar il-kapaċità tat-trobbija u t-tismin1. Il-kapaċità tat-trobbija u t-tismin tat-tonn ta’ Stat Membru għandha tkun limitata għall-kapaċità tat-trobbija u t-tismin tal-irziezet ta’ dak l-Istat Membru li ġew irreġistrati fir-reġistru tal-ICCAT tal-faċilitajiet tat-trobbija jew awtorizzati u ddikkjarati lill-ICCAT sal-1 ta’ Lulju 2008.2. L-ammont massimu ta’ tonn selvaġġ maqbud li jista’ jiddaħħal fl-irziezet ta’ Stat Membru għandu jkun limitat għal-livell tal-kwantitaijiet imdaħħla rreġistrati mal-ICCAT mill-irziezet ta’ dak l-Istat Membru fl-2005, 2006, 2007 jew 2008.3. Fi ħdan il-kwantità massima ta’ tonn selvaġġ maqbud imdaħħal fl-irziezet imsemmi fil-paragrafu 2, kull Stat Membru għandu jalloka lill-irziezet ammonti ta’ ħut li jista’ jiddaħħal.4. Għall-finijiet tal-paragrafi 1 u 2, il-Kunsill, b’konformità mal-proċedura stabbilita fl-Artikolu 20 tar-Regolament (KE) Nru 2371/2002, għandu jiddetermina l-kapaċità tat-trobbija u t-tismin tat-tonn għal kull Stat Membru u l-għadd massimu ta’ tonn selvaġġ maqbud li kull Stat Membru jista’ jalloka lill-irziezet tiegħu.5. Kull Stat Membru li jrabbi jew isemmen għandu jistabbilixxi pjan ta’ ġestjoni tat-trobbija u tat-tismin għall-perjodu 2010-2013. Dan il-pjan għandu jiġi ppreżentat lill-Kummissjoni sal-15 ta’ Awwissu 2009, u għandu jinkludi l-informazzjoni msemmija fil-paragrafi 1 sa 3. Il-Kummissjoni għandha tippreżenta l-pjan ta’ ġestjoni Komunitarju dwar il-kapaċità tas-sajd għall-2010-2013 lill-ICCAT sal-15 ta’ Settembru 2009.KAPITOLU IVMIŻURI TEKNIĊIArtikolu 7Staġun magħluq għas-sajd1. Is-sajd għat-tonn għandu jkun projbit fil-Lvant tal-Atlantiku u fil-Mediterran minn bastimenti pelaġiċi tal-qbid bil-konz fuq skala kbira fuq aktar minn 24 metri matul il-perjodu mill-1 ta’ Ġunju sal-31 ta’ Diċembru bl-eċċezzjoni taż-żona delimitata mill-Punent ta’ 10° W u mit-Tramuntana ta’ 42° N, fejn dan it-tip ta’ sajd għandu jkun ipprojbit mill-1 ta’ Frar sal-31 ta’ Lulju..2. Is-sajd bil- purse seine għat-tonn għandu jkun ipprojbit fil-Lvant tal-Atlantiku u fil-Mediterran matul il-perjodu mill-15 ta’ Ġunju sal-15 ta’ April.3. Is-sajd għat-tonn minn bastimenti tas-sajd bil-qasba u bir-rixa għandu jkun ipprojbit fil-Lvant tal-Atlantiku u fil-Mediterran matul il-perjodu mill-15 ta’ Ottubru sal-15 ta’ Ġunju.4. Is-sajd għat-tonn minn bastimenti pelaġiċi tat-tkarkir għandu jkun ipprojbit fil-Lvant tal-Atlantiku matul il-perjodu mill-15 ta’ Ottubru sal-15 ta’ Ġunju.5. Is-sajd sportiv u rikreattiv għat-tonn għandu jkun ipprojbit fil-Lvant tal-Atlantiku u fil-Mediterran matul il-perjodu mill-15 ta’ Ottubru sal-15 ta’ Ġunju.6. B’deroga mill-paragrafu 2, jekk Stat Membru jista’ juri li, minħabba rjieħ li jilħqu forza 5 jew aktar fuq l-iskala Beaufort, xi wħud mill-bastimenti tal-qbid li jistadu għat-tonn bil- purse seine fil-Lvant tal-Atlantiku u fil-Mediterran ma setgħux jużaw il-ġranet tas-sajd normali tagħhom, dak l-Istat Membru jista’ jġorr ’il quddiem massimu ta’ 5 ijiem mitlufa sal-20 ta’ Ġunju.L-Istat Membru konċernat għandu jinnotifika sal-14 ta’ Ġunju lill-Kummissjoni l-ġranet ta-sajd addizzjonali mogħtija. Notifika bħal din għandħa tkun akkumpanjata mill-informazzjoni li ġejja:i) rapport bid-dettalji tal-waqfien mill-attivitajiet tas-sajd rilevanti, inkluż informazzjoni metereoloġika xierqa;ii) l-isem tal-bastiment tal-qbid;iii) in-numru intern tal-bastiment kif definit fl-Anness I tar-Regolament (KE) Nru 26/2004Il-Kummissjoni għandha tgħaddi din l-informazzjoni fil-pront lill-ICCAT.Artikolu 8Użu tal-ajruplaniL-użu ta’ ajruplani jew ħelikopters għat-tiftix tat-tonn għandu jkun ipprojbit.Artikolu 9Miżuri dwar daqs minimu u miżuri speċifiċi għal ċertu sajd1. Id-daqs minimu għat-tonn fil-Lvant tal-Atlantiku u fil-Baħar Mediterran għandu jkun ta’ 30 kg jew 115 ċm.2. B’deroga mill-paragrafu 1 u bla ħsara għall-Artikolu 11, daqs minimu għat-tonn ta’ 8 kg jew 75 cm għandu japplika għaċ-ċirkostanzi li ġejjin:a) tonn maqbud fil-Lvant tal-Atlantiku minn bastimenti tas-sajd bil-qasba u bir-rixa ;b) tonn maqbud fil-Baħar Adrijatiku għal skopijiet ta’ trobbija fl-irziezet;c) tonn maqbud fil-Mediterran minn sajd artiġinali minn max-xtut għall-ħut frisk permezz tal-qasba, tat-tirjix jew fuq l-idejn.3. Għall-finijiet tal-paragrafu 2(a), il-Kunsill, b’konformità mal-proċedura stabbilita fl-Artikolu 20 tar-Regolament (KE) Nru 2371/2002, għandu jiddetermina n-numru massimu ta’ bastimenti tas-sajd bil-qasba u bir-rixa awtorizzati jistadu attivament għat-tonn fil-Lvant tal-Atlantiku. B’deroga mill-Artikolu 5(2), in-numru ta’ bastimenti li jistadu bil-qasba u bir-rixa huwa ffissat għall-għadd ta’ bastimenti tal-qbid Komunitarji li ħadu sehem fis-sajd dirett għat-tonn fl-2006.4. Għall-finijiet tal-paragrafu 2(b), il-Kunsill, b’konformità mal-proċedura stabbilita fl-Artikolu 20 tar-Regolament (KE) Nru 2371/2002, għandu jiddetermina n-numru massimu ta’ bastimenti tal-qbid awtorizzati jistadu attivament għat-tonn fil-Baħar Adrijatiku għal skopijiet ta’ trobbija.. B’deroga mill-Artikolu 5(2), l-għadd ta’ bastimenti tal-qbid huwa ffissat għall-għadd ta’ bastimenti tal-qbid Komunitarji li ħadu sehem fis-sajd dirett għat-tonn fl-2006.5. Għall-finijiet tal-paragrafu 2(c), il-Kunsill, b’konformità mal-proċedura stabbilita fl-Artikolu 20 tar-Regolament (KE) Nru 2371/2002, għandu jiddetermina l-għadd massimu ta’ bastimenti tas-sajd bil-qasba u bir-rixa awtorizzati jistadu attivament għat-tonn fil-Lvant tal-Atlantiku. B’deroga mill-Artikolu 5(2), l-għadd ta’ bastimenti tal-qbid huwa ffissat għall-għadd ta’ bastimenti tal-qbid Komunitarji li ħadu sehem fis-sajd dirett għat-tonn fl-2006.6. Il-Kummissjoni għandha tibgħat l-għadd tal-bastimenti tal-qbid msemmija fil-paragrafi (3), (4) u (5) lis-Segretarjat ICCAT sat-30 ta’ Jannar kull sena.7. Għall-finijiet tal-paragrafu 2 (a), (b) u (c), il-Kunsill, b’konformità mal-proċedura stabbilita fl-Artikolu 20 tar-Regolament (KE) Nru 2371/2002, għandu jqassam fost l-Istati Membri l-għadd ta’ bastimenti tal-qbid iddeterminat skont il-paragrafi 3, 4 u 5.8. Għall-finijiet tal-paragrafu 2(a), mhux iktar minn 7% tal-kwota Komunitarja għat-tonn bejn 8 kg jew 75 ċm u 30 kg jew 115 ċm għandha tkun allokata fost il-bastimenti tal-qbid awtorizzati msemmija fil-paragrafu 3, b’massimu ta’ 100 tunnellata ta’ tonn li jkun jiżen mhux inqas minn 6.4 kg jew 70 ċm maqbud minn bastimenti tas-sajd bil-qasba ta’ tul ta’ inqas minn 17-il metru, b’deroga mill-paragrafu 2. Il-Kunsill, b’konformità mal-proċedura stabbilita fl-Artikolu 20 tar-Regolament (KE) Nru 2371/2002, għandu jiddeċiedi dwar l-allokazzjoni tal-kwota Komunitarja fost l-Istati Membri:9. Għall-finijiet tal-paragrafu 2(b), il-Kunsill, b’konformità mal-proċedura stabbilita fl-Artikolu 20 tar-Regolament (KE) Nru 2371/2002, għandu jiddeċiedi dwar l-allokazzjoni massima tal-kwota Komunitarja fost l-Istati Membri.10. Għall-finijiet tal-paragrafu 2(c), mhux aktar minn 2 % tal-kwota Komunitarja għat-tonn bejn 8 kg jew 75 ċm u 30 kg jew 115-il ċm għandha tiġi allokata fost il-bastimenti tal-qbid awtorizzati msemmija fil-paragrafu 5. Il-Kunsill, b’konformità mal-proċedura stabbilita fl-Artikolu 20 tar-Regolament (KE) Nru 2371/2002, għandu jiddeċiedi dwar l-allokazzjoni tal-kwota Komunitarja fost l-Istati Membri:11. Il-kundizzjonijiet speċifiċi addizzjonali għat-tonn maqbud fil-Lvant tal-Atlantiku minn bastimenti tas-sajd bil-qasba u bir-rixa, għal tonn maqbud fil-Baħar Adrijatiku għal skopijiet ta’ trobbija, u għal tonn maqbud fil-Baħar Mediterran minn sajd artiġinali minn max-xtut għall-ħut frisk minn bastimenti tas-sajd bil-qasba, bir-rixa u fuq l-idejn, huma stipulati fl-Anness I.12. Qabdiet inċidentali ta’ massimu ta’ 5% ta’ tonn bejn 10 kg u 30 kg għandhom jiġu awtorizzati għall-bastimenti tal-qbid kollha li jistadu attivament għat-tonn.13. Il-perċentwal imsemmi fil-paragrafu 11 għandu jkun ikkalkulat jew imsejjes fuq il-qabdiet inċidentali totali f’numru ta’ ħut għal kull ħatt tal-qabdiet totali ta’ dawn il-bastimenti tal-qbid, jew inkella msejjes fuq l-ekwivalenza tal-piż tiegħu f’perċentwal.14. Il-qabdiet inċidentali għandhom jitnaqqsu mill-kwota tal-Istat Membru tal-bandiera. Ir-rimi ta’ ħut mejjet mill-qabda inċidentali msemmija fil-paragrafu 11 għandu jkun ipprojbit u għandu jitnaqqas mill-kwota tal-Istat Membru tal-bandiera.15. Qabdiet inċidentali ta’ tonn għandhom ikunu soġġetti għall-Artikoli 17, 18, 21 u 23.Artikolu 10Pjan ta’ kampjunar għat-tonn1. Kull Stat Membru għandu jistabbilixxi programm ta’ kampjunar biex jiġi stmat l-għadd ta’ ħut skont id-daqs speċifiku tat-tonn li jinqabad2. It-teħid ta’ kampjuni skont id-daqs fil-gaġeġ għandu jsir fuq kampjun ta’ 100 eżemplar għal kull 100 tunnellata ta’ ħut ħaj jew fuq kampjun ta’ 10 % tal-għadd totali ta’ ħut li jitqiegħed ġo gaġġa. Il-kampjun tad-daqs, abbażi ta’ tul jew piż, għandu jittieħed matul il-ħsad fir-razzett, u fuq il-ħut mejjet matul it-trasport skont il-metodu adottat mill-ICCAT għan-notifikar tad-dejta fil-qafas tat-Task II.3. Metodi u prattiki addizzjonali tal-ikkampjunar għandhom jiġu żviluppati għal ħut imrobbi għal aktar minn sena.4. It-teħid tal-kampjuni għandu jsir matul ħsad magħżul għall-għarrieda u għandu jkopri l-gaġeġ kollha. Id-dejta dwar l-ikkampjunar li jitwettaq kull sena għandha tiġi nnotifikata lill-Kummissjoni sal-31 ta’ Mejju tas-sena ta’ wara.Artikolu 11Qabdiet inċidentali1. Il-bastimenti tal-qbid Komunitarji li mhumiex qegħdin jistadu attivament għat-tonn mhumiex awtorizzati jżommu abbord tonn li jaqbeż 5 % tal-qabda totali abbord bil-piż jew/u l-għadd tal-biċċiet.2. Il-qabdiet inċidentali jridu jitnaqqsu mill-kwota tal-Istat Membru tal-bandiera. Ir-rimi ta’ ħut mejjet mill-qabda sekondarja msemmi fil-paragrafu 1 għandu jkun projbit, filwaqt li s-sajd għat-tonn hu miftuħ, u għandu jitnaqqas mill-kwota tal-Istat Membru tal-bandiera.3. Qabdiet inċidentali ta’ tonn għandhom ikunu soġġetti għall-Artikoli 17, 18, 21 u 23.Artikolu 12Sajd rikreattiv1. Kull Stat Membru għandu joħroġ awtorizzazzjonijiet tas-sajd lill-bastimenti għall-għanijiet tas-sajd rikreattiv.2. Fil-qafas tas-sajd rikreattiv, għandu jkun ipprojbit li tinqabad, tinżamm abbord, tiġi ttrażbordata u tinħatt aktar minn tonna waħda f’kull vjaġġ fuq il-baħar.3. It-tqegħid fis-suq ta’ tonn maqbud fis-sajd rikreattiv għandu jkun ipprojbit ħlief għal skopijiet ta’ karità.4. Kull Stat Membru għandu jirreġistra dejta dwar il-qbid minn sajd rikreattiv u jikkomunika din id-dejta lill-Kummissjoni sat-30 ta’ Ġunju ta’ kull sena. Il-Kummissjoni għandha tibgħat dik l-informazzjoni lill-Kumitat Permanenti dwar ir-Riċerka u l-Istatistika tal-ICCAT.5. Kull Stat Membru għandu jieħu l-miżuri meħtieġa biex jiżgura, sa fejn huwa l-aktar possibbli, ir-rilaxx ta’ tonn maqbud ħaj, speċjalment ta’ età żgħira, fil-qafas tas-sajd rikreattiv.Artikolu 13Sajd sportiv1. Kull Stat Membru għandu jirregola s-sajd sportiv, partikolarment billi joħroġ awtorizzazzjonijiet għas-sajd lill-bastimenti għall-għanijiet tas-sajd rikreattiv.2. It-tqegħid fis-suq ta’ tonn maqbud f’kompetizzjonijiet ta’ sajd sportiv għandu jkun ipprojbit ħlief għal għanijiet ta’ karità.3. Kull Stat Membru għandu jirreġistra dejta dwar il-qbid mis-sajd sportiv u jikkomunika din id-dejta lill-Kummissjoni sat-30 ta’ Ġunju ta’ kull sena. Il-Kummissjoni għandha tibgħat dik l-informazzjoni lill-Kumitat Permanenti dwar ir-Riċerka u l-Istatistika tal-ICCAT.4. Kull Stat Membru għandu jieħu l-miżuri meħtieġa biex jiżgura, sa fejn huwa l-aktar possibbli, ir-rilaxx ta’ tonn maqbud ħaj, speċjalment ta’ età żgħira, fil-qafas tas-sajd sportiv.KAPITOLU VMIŻURI TA’ KONTROLLArtikolu 14Reġistri tal-bastimenti1. Kull Stat Membru, mill-inqas 45 jum qabel il-bidu tal-istaġuni tas-sajd imsemmija fl-Artikolu 7, għandhom jibagħtu lill-Kummissjoni elettronikament skont il-format stipulat fil- Guidelines for submitting data and information required by ICCAT :a) lista tal-bastimenti kollha tas-sajd li jtajru l-bandiera tiegħu u li jkunu awtorizzati jistadu attivament għat-tonn fil-Lvant ’tal-Atlantiku u fil-Baħar Mediterran permezz ta’ awtorizzazzjoni speċjali tas-sajd li tkun inħarġitilhom.b) lista tal-bastimenti l-oħra tas-sajd (minbarra l-bastimenti tal-qbid) li jtajru l-bandiera tiegħu u li jkunu awtorizzati jistadu għat-tonn fil-Lvant ’tal-Atlantiku u fil-Baħar Mediterran.Waqt sena kalendarja, bastiment tas-sajd Komunitarji għandu jkun inkluż f’waħda biss mil-listi msemmija f’dan il-paragrafu.2. Kull bidla sussegwenti għal-listi msemmija fil-paragrafu 1 waqt sena kalendarja ma tistax tiġi aċċettata sakemm ma’ bastiment tas-sajd notifikat ikun miżmum milli jipparteċipa minħbabba raġunijiet operattivi leġittimi jew force majeure . F’dak il-każ l-Istat Membru konċernat għandu jinforma lill-Kummissjoni minnufih, billi jipprovdi:a) id-dettalji sħaħ tal-bastiment(i) tas-sajd maħsuba għas-sostituzzjoni msemmi(jin) fil-paragrafu 1;b) rendikont komprensiv tar-raġunijiet li jiġġustifikaw is-sostituzzjoni u kwalunkwe evidenza jew referenzi rilevanti ta’ appoġġ;3. Il-Kummissjoni għandha tibgħat l-informazzjoni msemmija fil-paragrafi 1 u 2 lis-Segretarjat tal-ICCAT sabiex dawk il-bastimenti jkunu jistgħu jiddaħħlu fir-reġistru ’tal-ICCAT tal-bastimenti tal-qbid awtorizzati jistadu attivament għat-tonn jew fir-reġistru ICCAT tal-bastimenti tas-sajd l-oħra (minbarra l-bastimenti tal-qbid) awtorizzati joperaw għat-tonn.4. Bla ħsara għall-Artikolu 11, l-bastimenti tas-sajd Komunitarji mhux imdaħħla fir-reġistru tal-ICCAT m’għandhomx jistadu għal, iżommu abbord, jittrażbordaw, jitrasportaw, jittrasferixxu, jiproċessaw jew iħottu tonn fil-Lvant tal-Atlantiku u fil-Baħar Mediterran.5. L-Artikolu 8a (2), (4), (6), (7) u (8) tar-Regolament (KE) Nru 1936/2001 għandu japplika mutatis mutandis.Artikolu 15Reġistru tan-nases għat-tonn awtorizzati jistadu għat-tonn1. Sal-15 ta’ Frar ta’ kull sena, kull Stat Membru għandu jibgħat elettronikament lill-Kummissjoni lista tan-nases kollha tas-sajd għat-tonn li jkunu awtorizzati jistadu għat-tonn fil-Lvant tal-Atlantiku u fil-Baħar Mediterran permezz ta’ liċenzja speċjali tas-sajd li tkun inħarġitilhom. Il-lista għandha tinkludi l-isem tan-nases u n-numru tar-reġistru.2. Il-Kummissjoni għandha tibgħat din il-lista lis-Segretarjat tal-ICCAT sabiex dawn in-nases tat-tonn ikunu jistgħu jiddaħħlu fir-reġistru tal-ICCAT tan-nases tat-tonn li jkunu awtorizzati jistadu għat-tonn.3. Nases tat-tonn Komunitarji mhux imdaħħla fir-reġistru tal-ICCAT m’għandhomx jistadu għal, iżommu abbord, jittrasferixxu jew iħottu tonn fil-Lvant tal-Atlantiku u fil-Baħar Mediterran.4. L-Artikolu 8a (2), (4), (6), (7) u (8) tar-Regolament (KE) Nru 1936/2001 għandu japplika mutatis mutandis .Artikolu 16Informazzjoni dwar attivitajiet tas-sajd1. Sal-15 ta’ Frar ta’ kull sena, kull Stat Membru għandu jinnotifika lill-Kummissjoni l-lista ta’ bastimenti tal-qbid li jkunu mniżżla fir-reġistru tal-ICCAT imsemmi fl-Artikolu 14 li jkunu stadu għat-tonn fil-Lvant tal-Atlantiku u fil-Baħar Mediterran fis-sena tas-sajd ta’ qabel.2. Kull Stat Membru għandu jinnotifika lill-Kummissjoni bi kwalunkwe informazzjoni dwar bastimenti mhux koperti mill-paragrafu 1 iżda li magħrufa jew preżunti li stadu għat-tonn fil-Lvant tal-Atlantiku u fil-Mediterran.3. Il-Kummissjoni għandha tibgħat lis-Segretarjat tal-ICCAT l-informazzjoni msemmija fil-paragrafu 1 sal-1 ta’ Marzu ta’ kull sena u l-informazzjoni msemmija fil-paragrafu 2.Artikolu 17Portijiet innominati1. L-Istati Membri għandhom jinnominaw post li jintuża għall-ħatt l-art jew għat-trażbord jew post qrib ix-xatt (portijiet innominati) fejn operazzjonijiet ta’ ħatt jew ta’ trażbord ta’ tonn ikunu permessi.Biex port ikun port nominat, l-Istat Membru tal-port għandu jispeċifika l-ħinijiet u l-postijiet meta u fejn ikunu permessi l-ħatt u t-trażbord. L-Istat Membru tal-port għandu jiżgura kopertura sħiħa ta’ spezzjoni waqt il-ħinijiet kollha tal-ħatt u t-trażbord u fil-postijiet kollha tal-ħatt u t-trażbord.2. L-Istati Membri għandhom jibagħtu lill-Kummissjoni, sa mhux aktar tard mill-15 ta’ Frar ta’ kull sena, lista ta’ portijiet magħżula. Il-Kummissjoni għandha tibgħat din l-informazzjoni lis-Segretarjat tal-ICCAT qabel l-1 ta’ Marzu ta’ kull sena.3. Għandu jkun projbit li tinħatt jew tiġi trażbordata minn bastimenti tas-sajd kwalunkwe kwantità ta’ tonn fil-Lvant tal-Atlantiku u fil-Baħar Mediterran fi kwalunkwe post ħlief portijiet magħżula minn PKKs u minn Stati Membri skont il-paragrafi 1 u 2.Artikolu 18Ħtiġijiet ta’ reġistrazzjoni1. Minbarra li jikkonforma mal-Artikoli 6 u 8 tar-Regolament tal-Kunsill (KEE) Nru 2847/93 tat-12 ta’ Ottubru 1993 li jistabbilixxi sistema ’ta’ kontroll li tapplika għall-politika tas-sajd komuni [politika komuni tas-sajd][9], il-kaptan ta’ bastiment tas-sajd Komunitarju previst fl-Artikolu 12 għandu jniżżel fil-ġurnal ta’ abbord, fejn applikabbli, l-informazzjoni elenkata fl-Anness II.2. Il-kaptan tal-bastiment tal-qbid Komunitarju involut f’operazzjoni konġunta tas-sajd għandu jirreġistra l-informazzjoni addizzjonali fil-ktieb ta’ abbord tiegħu:a) fir-rigward tal-bastiment tal-qbid li jittrasferixxi l-ħut fil-gaġeġ:i) l-isem u s-sinjal tas-sejħa internazzjonali tar-radju;ii) id-data u l-ħin tal-qabda u tat-trasferiment;iii) il-post tal-qabda u tat-trasferiment (lonġitudini/latitudini)iv) l-ammont ta’ qabdiet imtella’ abbord, u l-ammont ta’ qabdiet trasferiti għall-gaġeġ;v) l-ammont ta’ qabdiet magħduda kontra l-kwota individwali tal-bastiment;vi) l-isem tal-bastiment tal-irmonk u n-numru tal-ICCAT tiegħu;b) fir-rigward tal-bastimenti tal-qbid l-oħra mhux involuti fit-trasferiment tal-ħut:i) isimhom u s-sinjali tas-sejħa internazzjonali tar-radju;ii) id-data u l-ħin tal-qabda u tat-trasferiment;iii) il-post tal-qabda u tat-trasferiment (lonġitudini/latitudini)iv) li l-ebda qabdiet ma ttellgħu abbord jew ġew trasferiti għall-gaġeġ,v) l-ammont ta’ qabdiet magħduda kontra l-kwoti individwali tagħhom;vi) l-isem u n-numru tal-ICCAT tal-bastiment tal-qbid imsemmi f’(a);vii) l-isem tal-bastiment tal-irmonk u n-numru tal-ICCAT tiegħu;Artikolu 19Operazzjonijiet konġunti tas-Sajd1. Kwalunkwe operazzjoni konġunta tas-sajd għat-tonn li tinvolvi bastiment tas-sajd jew aktar li jtajru l-bandiera ta’ Stat Membru wieħed jew aktar għandha tkun awtorizzata biss bil-kunsens tal-Istat Membru tal-bandiera jew l-Istati Membri tal-bandiera konċernati. Sabiex ikun awtorizzat, kull bastiment tas-sajd għandu jkun mgħammar biex jistad għat-tonn u għandu jkollu kwota individwali.2. Fil-mument tal-applikazzjoni għall-awtorizzazzjoni, kull Stat Membru għandu jieħu l-miżuri meħtieġa biex jikseb mill-bastimenti tas-sajd tiegħu li jieħdu sehem fl-operazzjoni konġunta tas-sajd, l-informazzjoni li ġejja:a) tul ta’ żmienb) l-identità tal-operaturi involuta;c) il-kwoti tal-bastimenti individwali;d) il-kodiċi tal-allokazzjoni bejn il-bastimenti tas-sajd għall-qabdiet involuti;e) u l-informazzjoni dwar l-irziezet tat-tismin jew tat-trobbija destinatarji.3. Kull Stat Membru għandu jibgħat l-informazzjoni msemmija fil-paragrafu 2 lill-Kummissjoni mill-inqas hmistax-il jum qabel il-bidu tal-operazzjoni skont il-format stipulat fl-Anness V. Il-Kummissjoni għandha tgħaddi minnufih din l-informazzjoni lis-Segretarjat tal-ICCAT u lill-Istat tal-Bandiera ta’ bastimenti tas-sajd oħra li jieħdu sehem fl-operazzjoni konġunta tas-sajd għal mill-inqas għaxart ijiem qabel il-bidu tal-operazzjoni.Artikolu 20Rapporti dwar qbid1. Il-kaptan ta’ bastiment tal-qbid bil- purse seine jew ta’ bastiment tal-qbid ieħor ta’ aktar minn 24 metru li jistad attivament għat-tonn għandu jibgħat, b’mezzi elettroniċi jew mezzi oħra, lill-awtoritajiet kompetenti tal-Istat Membru tal-bandiera rapport ta’ kuljum dwar il-qabda bi, bħala minimu, tagħrif dwar l-ammont tal-qabda, inkluż qabdiet żero, id-data u l-post (latitudni u lonġidtudni) tal-qabidet, skont il-format stipulat fl-Anness IV.2. Il-kaptan ta’ bastiment tal-qbid mhux imsemmi fil-paragrafu 1 għandu jibgħat, b’mezzi elettroniċi jew mezzi oħra, lill-awtoritajiet kompetenti tal-Istat Membru tal-bandiera rapport kull ġimgħa dwar il-qabda bi, bħala minimu, tagħrif dwar l-ammont tal-qabda, inkluż qabdiet żero, u d-data u l-post (latitudni u lonġidtudni) tal-qabdiet. Ir-rapport dwar il-qabda għandu jintbagħat sa mhux aktar tard mit-Tnejn f’nofsinhar bil-qabdiet li saru fil-ġimgħa ta’ qabel li tintemm f’nofs il-lejl GMT tal-Ħadd. Ir-rapport għandu jinkludi tagħrif dwar l-għadd ta’ jiem fuq il-baħar fil-Lvant tal-Atlantiku u fil-Baħar Mediterran mill-bidu tas-sajda jew mill-aħħar rapport ta’ kull ġimgħa.3. Kull Stat Membru għandu, malli jaslu, jgħaddi minnufih ir-rapporti dwar il-qabdiet imsemmija fil-paragrafi (1) u (2) f’forma li tinqara mill-kompjuter, lill-Kummissjoni skont il-format stipulat fl-Anness IV. Il-Kummissjoni għandha tibgħat dik l-informazzjoni kull ġimgħa lis-Segretarjat tal-ICCAT skontil-format stipulat fl- Anness IV.4. L-Istati Membri għandhom jinfurmaw lill-Kummissjoni, qabel il-ħmistax-il jum ta’ kull xahar, bil-kwantitajiet ta’ tonn maqbud fil-Lvant tal-Atlantiku u fil-Baħar Mediterran li nħattu, ġew trażbordati, maqbuda jew mqiegħda f’gaġeġ mill-bastiment li jtajjar il-bandiera tagħhom matul ix-xahar preċedenti. Il-Kummissjoni għandha tibgħat minnufih dik l-informazzjoni lis-Segretarjat tal-ICCAT.Artikolu 21Ħatt1. B’deroga mill-Artikolu 7 tar-Regolament (KEE) Nru 2847/93, il-kaptan ta’ bastiment Komunitarju msemmi fl-Artikolu 14 ta’ dan ir-Regolament jew ir-rappreżentant tiegħu għandu jinnotifika lill-awtorità kompetenti tal-Istat Membru (inkluż l-Istat Membru tal-bandiera) jew lill-PKK li tagħhom jixtiequ jużaw il-portijiet jew il-faċilità ta’ ħatt mill-inqas erba’ siegħat qabel il-ħin stmat tal-wasla fil-port, b’dan li ġej:a) il-ħin stmat tal-wasla,b) il-kwantità stmata ta’ tonn miżmuma abbord,c) informazzjoni dwar iż-żona fejn saru l-qabdiet;2. L-awtoritajiet tal-Istat Membru tal-port għandhom iżommu reġistru tal-avviżi ta’ qabel kollha għas-sena kurrenti.3. L-awtoritajiet tal-Istat Membru tal-port għandhom jibagħtu reġistrazzjoni dwar il-ħatt lill-awtorità tal-Istat tal-bandiera tal-bastiment, mhux aktar minn 48 siegħa wara li jkun intemm il-ħatt.4. Wara kull vjaġġ u fi żmien 48 siegħa mill-ħatt l-art, l-kaptani tal-bastimenti tal-qbid Komunitarji għandhom jippreżentaw dikjarazzjoni tal-ħatt lill-awtoritajiet kompetenti ’tal-Istat Membru jew lill-PKK fejn iseħħ il-ħatt u lill-Istat Membru li tiegħu ittajjar il-bandiera. Il-kaptan tal-bastiment tal-qbid awtorizzat għandu jkun responsabbli għall-eżattezza tad-dikjarazzjoni, li għandha tindika, bħala minimu, il-kwantitajiet tat-tonn li tħattew u ż-żona fejn inqabdu. Kull qabda li nħattet għandha tintiżen u mhux tiġi stmata.5. Din id-dispożizzjoni m’għandhiex tapplika għall-ħatt minn bastimenti tas-sajd bil-qasba u bir-rixa li jkunu qabdu t-tonn fil-Lvant tal-Atlantiku, għall-ħatt tat-tonn maqbud fil-Baħar Adrijatiku għal skopijiet ta’ trobbija, u għal ħatt ta’ tonn maqbud fil-Baħar Mediterran minn sajd artiġjanali minn max-xtut għall-ħut frisk minn bastimenti tas-sajd bil-qasba, bir-rixa u fuq l-idejn.Artikolu 22Operazzjonijiet ta’ trasferiment1. Qabel kull operazzjoni ta’ trasferiment għal ġo gaġeġ irmunkati, il-kaptan tal-bastiment tal-qbid għandu jibgħat lill-awtoritajiet kompetenti tal-Istat Membru li tiegħu jtajjar il-bandiera, qabel it-trasferiment, notifika minn qabel tat-trasferiment li tindika;a) l-isem tal-bastiment tal-qbid u n-numru tar-reġistru ICCAT;b) il-ħin stmat tat-trasferiment,c) l-istima tal-kwantitajiet ta’ tonn li għandhom jiġu trasferiti,d) tagħrif dwar il-pożizzjoni (lonġitudini/latitudini) fejn ikun se jsir it-trasferimente) l-isem tal-bastiment tal-irmonk, l-għadd ta’ gaġeġ irmunkati, u n-numru tar-reġistru ICCAT;2. L-operazzjoni tat-trasferiment m’għandhiex tibda qabel ma jkun hemm l-awtorizzazzjoni minn qabel mill-Istat tal-bandiera tal-bastiment tal-qbid. L-Istat Membru tal-bandiera għandu jgħarraf lill-kaptan tal-bastiment tal-qbid li t-trasferiment mhuwiex awtorizzat u jgħaddi għall-ħelsien tal-ħut fil-baħar jekk iqis li, malli jiriċevi n-notifika minn qabel tat-trasferiment, li:a) il-bastiment tas-sajd li ddikjara li qabad il-ħut ma kellux kwota biżżejjed għat-tonn li tqiegħed fil-gaġġa,b) il-kwantità tal-ħut ma kinitx ġiet irrappurtata kif suppost u ma tqisitx għall-konsum tal-kwota li tista’ tkun applikabbli;c) il-bastimenti tas-sajd li ddikjara li qabad il-ħut mhuwiex awtorizzat jistad għat-tonn, jewd) il-bastiment tal-irmonk iddikjarat biex jirċievi t-trasferiment tal-ħut ma jkunx reġistrat fir-reġistru ICCAT tal-bastimenti tas-sajd l-oħra msemmija fl-Artikolu 14 jew mhuwiex mgħammar b’Sistema ta’ Monitoraġġ tal-Bastimenti.3. Il-kaptan ta’ bastiment tas-sajd għandu jimla u jibgħat lill-Istat Membru li tiegħu jtajjar il-bandiera, fi tmiem l-operazzjoni tat-trasferiment lejn il-bastimenti tal-irmonk, id-dikjarazzjoni tat-trasferiment ICCAT, magħmula skont il-format li jidher fl- Anness III.4. Id-dikjarazzjoni tat-trasferiment għandha takkumpanja t-trasferiment tal-ħut matul it-trasport lejn razzett jew port innominat.5. L-awtorizzazzjoni għat-trasferiment minn Stat tal-bandiera ma tippreġudikax l-awtorizzazzjoni tal-operazzjoni tat-tqegħid fil-gaġeġ.6. Il-kaptan tal-bastiment tal-qbid għandu jiżgura li l-attivitajiet tat-trasferiment jiġu mmonitorjati bis-saħħa ta’ vidjokamera fl-ilma.7. L-osservatur reġjonali tal-ICCAT abbord il-bastiment tal-qbid, kif imsemmi fil-Programm tal-Osservatur Reġjonali tal-ICCAT ( Anness VII ), għandu jirreġistra u jirrapporta dwar l-attivitajiet ta’ trasferiment imwettqa, jivverifika l-pożizzjoni tal-bastiment tal-qbid meta impenjat f’operazzjoni tat-trasferiment, josserva u jistima qabdiet trasferiti u jivverifika entrati li saru fin-notifika minn qabel tat-trasferiment kif imsemmi fil-paragrafu 2 u fid-dikjarazzjoni tat-trasferiment tal-ICCAT kif imsemmi fil-paragrafu 3.L-osservatur reġjonali ICCAT għandu jikkontrofirma l-avviż minn qabel tat-trasferiment u d-dikjarazzjoni tat-trasferiment tal-ICCAT. Għandu jivverifika li d-dikjarazzjoni tat-trasferiment tal-ICCAT imtliet sew u ntbagħtet lill-kaptan tal-bastiment tal-irmonk.8. L-operatur tan-nassa tat-tonn għandu jimla u jibgħat lill-awtoritajiet kompetenti tal-Istat Membru tiegħu, fi tmiem l-operazzjoni tat-trasferiment lejn il-bastimenti tal-irmonk, id-dikjarazzjoni tat-trasferiment ICCAT, magħmula skontil-format li jidher fl-Anness III.Artikolu 23Trażbord1. B’deroga mill-Artikolu 11 tar-Regolament (KE) Nru 2847/93, it-trazbord fuq il-baħar tat-tonn fil-Lvant tal-Atlantiku u fil-Baħar Mediterran għandu jkun projbit.2. Qabel id-dħul fi kwalunkwe port, il-kaptan jew ir-rappreżentant tal-bastiment tas-sajd li qed jittrażborda għandu jipprovdi lill-awtoritajiet kompetenti tal-Istat li l-port tiegħu jrid juża, mill-inqas 48 siegħa qabel il-ħin stmat tal-wasla, b’dan li ġeja) il-ħin stmat tal-wasla,b) il-kwantità stmata ta’ tonn miżmuma abbord, u tagħrif dwar iż-żona ġeografika minn fejn ittieħed;c) l-isem tal-bastiment tas-sajd li qed jittrażborda u n-numru tiegħu fir-reġistru ’tal-ICCAT ta’ bastimenti awtorizzati jistadu attivament għat-tonn jew fir-reġistru tal-ICCAT ta’ bastimenti oħra tas-sajd awtorizzati joperaw fil-Lvant tal-Atlantiku u fil-Baħar Mediterran;d) l-isem tal-bastiment tas-sajd li qed jirċievi, in-numru tiegħu fir-reġistru ’tal-ICCAT ta’ bastimenti awtorizzati jistadu attivament għat-tonn jew fir-reġistru tal-ICCAT ta’ bastimenti oħra tas-sajd awtorizzati joperaw fil-Lvant tal-Atlantiku u l-Baħar Mediterran;e) it-tunnellaġġ u ż-żona ġeografika tal-qabda ta’ tonn li għandu jiġi ttrażbordat,3. Il-bastimenti tas-sajd m’għandhomx jitħallew jittrażbordaw, sakemm ma jkunux kisbu awtorizzazzjoni minn qabel mill-Istat li tagħhom tittajjar il-bandiera.4. Il-kaptan tal-bastiment tas-sajd li qed jittrażborda għandu, qabel ma jibda t-trażbord, jinforma lill-Istat li tiegħu tittajjar il-Bandiera b’dan li ġej:a) il-kwantitajiet ta’ tonn li għandhom jiġi ttrażbordati,b) id-data u l-port tat-trażbord.c) l-isem, in-numru ta’ reġistrazzjoni u l-bandiera tal-bastiment tas-sajd li qed jirċievi, u n-numru tiegħu fir-reġistru tal-ICCAT ta’ bastimenti tal-qbid awtorizzati jistadu attivament għat-tonn jew fir-reġistru tal-ICCAT ta’ bastimenti oħra tas-sajd awtorizzati joperaw għat-tonn;d) iż-żona ġeografika fejn inqabad it-tonn5. L-awtorità kompetenti tal-Istat Membru li fil-port tiegħu jseħħ it-trażbord għandha:a) tispezzjona l-bastiment riċeventi hekk kif jasal u tivverifika t-tagħbija u d-dokumentazzjoni marbuta mal-operazzjoni tat-trażbord.b) tibgħat reġistrazzjoni tat-trażbord lill-awtorità ’tal-Istat tal-bandiera tal-bastiment tal-qbid li qed jittrażborda, fi żmien 48 siegħa wara li t-trażbordtrażbord ikun intemm.6. Il-kaptani tal-bastimenti tas-sajd Komunitarji għandhom jimlew u jibagħtu dikjarazzjoni tat-trażbordtrażbord lill-awtoritajiet kompetenti tal-Istat Membru tal-bandiera tal-bastimenti. Id-dikjarazzjoni għandha tintbagħat mhux aktar tard minn 48 siegħa mid-data tat-trażbord fil-port skont il-format stipulat fl-Anness III.Artikolu 24Operazzjonijiet ta’ tqegħid fil-gaġeġ1. L-Istat Membru li taħt il-ġuriżdizzjoni tiegħu jinsab ir-razzett għat-tismin jew għat-trobbija tat-tonn għandu jressaq fi żmien ġimgħa mill-ikkompletar tal-operazzjoni tat-tqegħid fil-gaġeġ, rapport dwar it-tqegħid fil-gaġeġ, validat minn osservatur, lill-Istat Membru jew PKK li l-bastimenti li jtajru tal-bandiera tiegħu stadu għat-tonn u lill-Kummissjoni. Il-Kummissjoni għandha tibgħat minnufih dik l-informazzjoni lis-Segretarjat tal-ICCAT. Dan ir-rapport għandu jkun fih l-informazzjoni inkluża fid-dikjarazzjoni dwar it-tqegħid fil-gaġeġ msemmija fir-Rakkomandazzjoni ICCAT [06-07] dwar it-trobbija tat-tonn.2. Meta l-irziezet għat-tismin jew għat-trobbija jinsabu fl-ibħra miftuħa, il-paragrafu 1 għandu japplika, mutatus mutandis , għal Stati Membri fejn il-persuni fiżiċi jew ġuridiċi responsabbli għall-irziezet għat-tismin jew għat-trobbija huma stabbiliti.3. Qabel kwalunkwe trasferiment f’gaġġa, l-Istat Membru tal-bandiera jew il-PKK tal-bandiera tal-bastiment tal-qbid għandu jkun infurmat mill-awtorità kompetenti tal-Istat Membru tal-irziezet tat-tismin jew tat-trobbija bit-trasferiment fil-gaġeġ tal-kwantitajiet maqbuda mill-bastimenti tal-qbid li jtajru l-bandiera tiegħu.L-Istat Membru tal-bandiera tal-bastiment tal-qbid għandu jitlob lill-awtorità kompetenti tal-Istat Membru tal-irziezet tat-tismin jew tat-trobbija biex jipproċedi għas-sekwestru tal-qabdiet u l-ħelsien tal-ħut fil-baħar jekk malli jirċievi t-tagħrif iqis li:a) il-bastiment tas-sajd li ddikjara li qabad il-ħut ma kellux kwota biżżejjed għat-tonn li tqiegħed fil-gaġġa,b) il-kwantità tal-ħut ma kinitx ġiet irrappurtata kif suppost u ma tqiesux, għall-kalkolu, kwalunkwe kwoti li setgħu kienu applikabbli, jew,c) il-bastiment tal-qbid li ddikjara li qabad il-ħut mhuwiex awtorizzat jistad għat-tonn.4. L-operazzjoni tat-trasferiment m’għandhiex tibda qabel ma jkun hemm l-awtorizzazzjoni minn qabel mill-Istat jew PKK tal-bandiera tal-bastiment tal-qbid.5. L-Istat Membru li taħt il-ġuriżdizzjoni tiegħu jinsab ir-razzett tat-tonn għandu jieħu l-miżuri meħtieġa biex iżomm milli jsir tqegħid fil-gaġeġ għat-trobbija u t-tismin tat-tonn li ma jkunux akkumpanjati minn dokumentazzjoni preċiża, kompluta u validata meħtieġa mill-ICCAT.6. L-Istat Membru li taħt il-ġuriżidizzjoni tiegħu jinsab ir-razzett għandu jiżgura li l-attivitajiet tat-trasferiment jiġu mmonitorjati bis-saħħa ta’ vidjokamera fl-ilma. Dan ir-rekwiżit ma japplikax meta l-gaġeġ ikunu mqabbda direttament mas-sistema tal-irmiġġ.Artikolu 25Sistema ta’ Monitoraġġ tal-Bastimenti1. Ir-Regolament (KE) Nru 2244/2003 tat-18 ta’ Diċembru 2003[10] għandu japplika għall-bastimenti tas-sajd msemmijin fl-Artikolu 2 (b). Minbarra dan, l-Istati Membri għandhom jiżguraw lill-bastimenti kollha tal-irmonk li jtajru l-bandiera tagħhom, irrispettivament minn tulhom, ikunu mgħammra b’Sistema ta’ Monitoraġġ tal-Bastimenti.2. L-Istati Membri għandhom jiżguraw liċ-Ċentri tal-Monitoraġġ tas-Sajd jgħaddu lill-Kummissjoni, f’ħin reali u billi jużaw il-format "https data feed", il-messaġġi tas-Sistema ta’ Monitoraġġ ta’ Bastimenti li jaslu mill-bastimenti tas-sajd li jtajru l-bandiera tagħhom. Il-Kummissjoni għandha tibgħat elettronikament dawn il-messaġġi lis-Segretarjat tal-ICCAT.3. L- Istati Membri għandhom jiżguraw li:a) il-messaġġi mill-bastimenti tas-sajd li jtajru l-bandiera tagħhom jgħaddu lill-Kummissjoni mill-inqas kull sagħtejn meta joperaw fil-Lvant tal-Atlantiku u fil-Baħar Mediterran.b) fil-każ ta’ ħsara teknika, il-messaġġi mill-bastimenti tas-sajd li jtajru l-bandiera tagħhom jgħaddu lill-Kummissjoni fi żmien 24 siegħa minn meta jaslu għand iċ-Ċentri tal-Monitoraġġ tas-Sajd tagħhom;c) messaġġi mgħoddija lill-Kummissjoni jiġu nnumerati sekwenzjalment (b’identifikatur uniku) sabiex tiġi evitata d-duplikazzjoni;d) messaġġi mgħoddija lill-Kummissjoni jkunu jaqblu mal-format tal-iskambju tad-dejta stipulat fl-Anness VIII.4. L- Istati Membri għandhom jieħdu l-miżuri meħtieġa biex jiżguraw li l-messaġġi kollha magħmula għad-dispożizzjoni tal-bastimenti tal-ispezzjoni tagħhom jiġu ttrattati b’mod kunfidenzjali u jkunu biss limitati għall-ispezzjoni f’operazzjonijiet tal-baħar.Artikolu 26Ir-reġistrazzjoni u r-rappurtar ta’ attiviatjiet ta’ qbid fin-nases1. Il-qabdiet bin-nassa għandhom jiġu rreġistrati wara t-tmiem ta’ kull operazzjoni ta’ sajd f’nases għat-tonn u għandhom jintbagħtu b’mezzi elettroniċi jew b’mezzi oħrajn fi zmien 48 siegħa mit-tmiem ta’ kull operazzjoni ta’ sajd lill-awtorità kompetenti tal-Istat Membru fejn tinsab in-nassa.2. Malli jirċievi r-reġistrazzjoni tal-qabda, kull Stat Membru għandu jgħaddih b’mezz elettroniku lill-Kummissjoni. Il-Kummissjoni għandha minnufih tgħaddi l-informazzjoni lis-Segretarjat tal-ICCAT.Artikolu 27Kontroll fil-port jew fir-razzett3. L-Istati Membri għandhom jieħdu l-miżuri meħtieġa biex jiżguraw li l-bastimenti tal-qbid kollha msemmijin fir-Reġistru tal-ICCAT ta’ bastimenti awtorizzati jistadu għat-tonn li jidħlu f’port innominat biex iħottu u/jew jittrażbordjaw tonn maqbud fil-Lvant tal-Atlantiku u fil-Baħar Mediterran huma soġġetti għal kontroll f’port.4. L-Istati Membri għandhom jieħdu l-miżuri meħtieġa biex jikkontrollaw kull operazzjoni ta’ tqegħid f’gaġeġ fl-irziezet għat-tismin jew għat-trobbija li jaqgħu taħt il-ġuriżdizzjoni tagħhom.5. Meta l-irziezet għat-tismin jew għat-trobbija jkunu jinsabu fl-ibħra miftuħa, għandu japplika l-paragrafu 2, mutatis mutandis , għall-Istati Membri fejn il-persuni fiżiċi jew ġuridiċi responsabbli għar-razzett għat-tismin jew għat-trobbija huma stabbiliti.Artikolu 28Kontro-verifika1. L-Istati Membri għandhom jivverifikaw, inkluż bl-użu ta’ dejta VMS (Vessel Monitoring System - Sistema ta’ Monitoraġġ ta’ Bastimenti), is-sottomissjoni ta’ kotba ta’ abbord u informazzjoni rilevanti rreġistrata fil-kotba ta’ abbord tal-bastimenti tas-sajd tagħhom, fid-dokument dwar it-trasferiment/trażbord u fid-dokumenti dwar il-qabda.2. L-Istati Membri għandhom jagħmlu l-kontro-verifiki fuq il-ħatt kollu, it-trażbordi kollha u t-tqegħid fil-gaġeġ kollu bejn il-kwantitajiet skont l-ispeċi rreġistrati fil-bastiment ta’ abbord tal-bastiment jew kwantitajiet skont l-ispeċi rreġistrati fid-dikjarazzjoni tat-trażbord u l-kwantitajiet reġistrati fid-dikjarazzjoni ta’ abbord jew id-dikjarazzjoni tal-għeluq fil-gaġeġ, u kwalunkwe dokument rilevanti ieħor, bħal fatturi u/jew noti tal-bejgħ.Artikolu 29L-iskema tal-ICCAT dwar l-ispezzjoni internazzjonali konġunta1. L-iskema tal-ICCAT dwar l-ispezzjoni internazzjonali konġunta adottata mill-ICCAT fir-Raba’ Laqgħa Regolari tagħha (Madrid, Novembru 1975), kif modifikata mill-ICCAT fis-16-il Laqgħa Speċjali tagħha u stipulata fl-Anness VI għal dan ir-Regolament għandha tapplika fil-Komunità.2. L-Istati Membri li l-bastimenti tas-sajd tagħhom huma awtorizzati jistadu għat-tonn fil-Lvant tal-Atlantiku u fil-Baħar Mediterran għandhom jaħtru spetturi u jwettqu spezzjonijiet fuq il-baħar taħt l-Iskema.3. Il-Kummissjoni jew korp magħżul minnha jistgħu jaħtru spetturi Komunitarji fl-Iskema.4. Il-Kummissjoni jew korp magħżul minnha għandhom jikkoordinaw l-attivitajiet ta’ sorveljanza u spezzjoni għall-Komunità. Hi tista’ tfassal, flimkien mal-Istati Membri konċernati, programmi konġunti ta’ spezzjoni għal dik il-għan li jippermetti lill-Komunità twettaq l-obbligu tagħha taħt l-Iskema. L-Istati Membri li l-bastimenti tagħhom huma impenjati fis-sajd għat-tonn għandhom jadottaw il-miżuri meħtieġa biex tiġi faċilitata l-implimentazzjoni ta’ dawn il-programmi b’mod partikolari fir-rigward tar-riżorsi umani u materjali meħtieġa u l-perijodi u ż-żoni meta dawn għandhom jiġu implimentati.5. L-Istati Membri għandhom sal-1 ta’ April ta’ kull sena jinfurmaw lill-Kummissjoni dwar l-ismijiet tal-ispetturi u l-bastimenti ta’ spezzjoni li biħsiebhom jassenjaw għall-Iskema matul is-sena ta’ wara. Permezz ta’ din l-informazzjoni l-Kummissjoni għandha tfassal, flimkien mal-Istati Membri, pjan antiċipat għall-parteċipazzjoni tal-Komunità fl-Iskema kull sena, li għandha tibgħat lis-Segretarjat tal-ICCAT u lill-Istati Membri.Artikolu 30Programm tal-osservatur nazzjonali1. Kull Stat Membru għandu jiżgura kopertura ta' osservazzjoni fuq il-bastimenti tal-qbid tiegħu ta’ tul ‘l fuq minn 15-il metru li jistadu attivament għat-tonn għal mill-inqas:a) 20 % tal-bastimenti attivi tal-qbid ta' tul bejn 15 m u 24 m li jistadu bil- purse seinesb) 20 % tal-bastimenti tat-tkarkir pelaġiku attivi,c) 20 % tal-bastimenti attivi tas-sajd bil-konz ,d) 20 % tal-bastimenti attivi tas-sajd bil-qasba;e) 100 % matul il-proċess tal-ħsad għan-nases tat-tonn.2. Sakemm jiġi realment implimentat mill-ICCAT il-programm tal-osservatur reġjonali msemmi fl-Artikolu 31, kull Stat Membru għandu jiżgura:a) kopertura ta’ osservazzjoni għal mill-inqas 20% tal-bastimenti attivi tal-qbid ta’ tul ta’ aktar minn 24 m li jistadu bil- purse seinesb) fil-każ ta’ operazzjonijiet konġunti tas-sajd, li osservatur ikun preżenti matul l-operazzjoni tas-sajd;3. Il-kompiti tal-osservatur għandhom ikunu, b’mod partikolari, li:a) jissorvelja l-konformità ta’ bastiment tal-qbid ma’ dan ir-Regolamentb) jirreġistra u jirrapporta dwar l-attivitajiet tas-sajd li għandhom jinkludu, fost l-oħrajn, dan li ġej:i) l-ammont tal-qabda (inkluż il-qabda sekondarja), li jinkludi wkoll it-tqassim tal-ispeċi, bħal dawk miżmuma abbord jew mormija mejtin jew ħajjin;ii) il-post tal-qabda skontlonġitudini u latitudiniiii) il-kejl tal-isforz (eż.iv) id-data tal-qabda;c) josservaw u jistmaw il-qabdiet u jivverifikaw l-entrati li jsiru fil-ktieb ta’ abbord,d) javvista u jirrapporta dwar bastimenti li jistgħu jkunu qed jistadu fi ksur tal-miżuri ta’ konservazzjoni tal-ICCAT.Barra minn hekk, l-osservatur għandu jwettaq ħidma xjentifika, bħall-ġbir ta’ dejta tat-tip Kompitu II kif definit mill-ICCAT, meta meħtieġ mill-ICCAT, ibbażat fuq l-istruzzjonijiet mill-Kumitat Permanenti tal-ICCAT dwar ir-Riċerka u l-Istatistika.4. Fl-implimentazzjoni ta’ dan ir-rekwiżit tal-osservatur, l-Istati Membri għandhom:a) jiżguraw kopertura rappreżentattiva temporali u spazjali sabiex ikun żgurat li l-Kummissjoni tirċievi dejta u informazzjoni xierqa dwar il-qabda, l-isforz, u aspetti oħra xjentifiċi u ta’ ġestjoni, billi jitqiesu l-karatteristiċi tal-flotot u tal-attiviatjiet tas-sajd;b) jiżguraw protokolli sodi ta’ ġbir tad-dejta;c) jiżguraw li l-osservaturi jkunu mħarrġa u approvati kif suppost qabel ma jintbagħtu fuq ħidma;d) jiżguraw, sakemm ikun prattikabbli, tfixkil mill-inqas għall-operat tal-bastimenti li jkunu qed jistadu fiż-Zona tal-Konvenzjoni.5. Sakemm jiġi implimentat mill-ICCAT il-programm tal-osservatur reġjonali msemmi fl-Artikolu 31, kull Stat Membru li taħt il-ġuriżdizzjoni tiegħu jinsab ir-razzett tat-tismin jew tat-tkabbir tat-tonn għandu jiżgura preżenza ta’ osservatur matul it-trasferiment kollu tat-tonn lejn il-gaġeġ u l-ħsad kollu tal-ħut mir-razzett.Artikolu 31Programm nazzjonali ta' osservazzjoni ICCAT1. Kull Stat Membru għandu jiżgura preżenza ta’ osservatur ICCAT fuq:a) il-bastimenti kollha ta’ ’l fuq minn 24m li jistadu bil- purse seine;b) il-bastimenti kollha li jistadu bil- purse seine impenjati f’operazzjonijiet konġunta tas-sajd, ikun x’ikun it-tul il-bastimenti. L-osservatur ICCAT għandu jkun preżenti waqt l-operazzjoni tas-sajd.Bastimenti ta’ aktar minn 24 m li jistadu bil- purse seine mingħajr osservatur reġjonali ICCAT m’għandhomx jiġu awtorizzati jistadu jew joperaw fis-sajd għat-tonn.2. Kull Stat Membru li taħt il-ġuriżdizzjoni tiegħu jinsab ir-razzett tat-tismin jew tat-trobbija tat-tonn għandu jiżgura preżenza ta’ osservatur ICCAT matul it-trasferiment kollu tat-tonn lejn il-gaġeġ u l-ħsad kollu tal-ħut mir-razzett.Il-kompiti tal-osservatur ICCAT għandhom ikunu, b’mod partikolari, li:a) josserva u jissorvelja l-konformità tal-operazzjoni fuq ir-razzett mal-Artikoli 4a, 4b u 4c tar-Regolament (KE) Nru 1936/2001,b) jivvalida r-rapport tat-tqegħid fil-gaġeġ kif jissemma fl-Artikolu 24,c) jwettaq tali ħidma xjentifika, per eżempju l-ġbir ta’ kampjuni, kif meħtieġ mill-ICCAT abbażi tal-istruzzjonijiet mill-Kumitat Permanenti dwar ir-Riċerka u l-Istatistika tal-ICCAT.d) l-osservaturi ICCAT għandhom jingħataw l-aċċess għall-bastimenti u l-persunal tar-razzett u għall-irkaptu, il-gaġeġ u t-tagħmir;e) Fuq talba, l-osservaturi ICCAT għandhom ukoll ikollhom aċċess għat-tagħmir li ġej, jekk preżenti fuq il-bastimenti li għalih huma assenjati, sabiex jiffaċilitaw it-twettiq tad-dmirijiet tagħhom stipulati fil-paragrafu 4 tal-Anness VII:i) tagħmir tan-navigazzjoni bis-satellita;ii) skrin li juru r-radar meta jkunu qed jintużaw;iii) mezzi elettroniċi ta’ komunikazzjoni;f) L-osservaturi ICCAT għandhom jiġu pprovduti bl-akkomodazzjoni, inkluż fejn joqgħodu, ikel u faċilitajiet sanitarji xierqa, daqs dawk tal-uffiċjali;g) L-osservaturi ICCAT għandhom jingħataw spazju adegwat fuq kif ukollh) L-Istati Membri tal-bandiera għandhom jiżguraw li l-kaptani, l-ekwipaġġ, u s-sidien tar-razzett u tal-bastiment ma jfixklux, jintimidaw, jindaħlu, jikkorrompu jew jittantaw jikkorrompu osservatur ICCAT fit-twettiq tad-dmirijiet tiegħu/tagħha.3. L-ispejjeż kollha li jirriżultaw mill-operazzjoni tal-osservaturi ICCAT għandhom jinġarru mill-Istati Membri. L-Istati Membri jistgħu jżommu dawn l-ispejjeż, parzjalment jew sħaħ, lill-operaturi tar-razzaett u s-sidien tal- purse seine .4. Il-Programm tal-Osservatur Reġjonali tal-ICCAT kif stipulat fl-Anness VIII għandu japplika fil-Komunità.Artikolu 32Aċċess għar-reġistrazzjonijiet vidjoKull Stat Membru għandu jiżgura li r-reġistrazzjonijiet vidjo tal-bastimenti tas-sajd u tal-irziezet tiegħu, inkluż reġistrazzjonijiet vidjo ta’ operazzjonijiet ta’ trasferiment u tqegħid fil-gaġeġ, ikunu disponibbli għall-ispetturi u l-osservaturi ICCAT.Kull Stat Membru li taħt il-ġuridżdizzjoni tiegħu jinsab ir-razzett għandu jiżgura li r-reġistrazzjonijiet vidjo tal-bastimenti tas-sajd u tal-irziezet tiegħu, inkluż reġistrazzjonijiet vidjo ta’ operazzjonijiet ta’ trasferiment u tqegħid fil-gaġeġ, ikunu disponibbli għall-ispetturi u l-osservaturi ICCAT.Artikolu 33Infurzar1. L-Istati Membri għandhom jieħdu miżuri ta’ infurzar fir-rigward tal-bastimenti tas-sajd li jtajru l-bandiera tagħhom, fejn ikun ġie stabbilit, skont il-liġi tagħhom li l-bastiment mhux konformi mal-Artikoli 4, 6, 8, 17, 18, 19, 20, 23. Il-miżuri jistgħu jinkludu partikolarment, skont is-serjetà tar-reat u skont il-liġi nazzjonali tagħhom:a) multi;b) l-ikkonfiskar ta’ rkaptu u qabdiet illegali;c) is-sekwestru tal-bastiment;d) is-sospensjoni jew l-irtirar tal-awtorizzazzjoni għas-sajd,e) tnaqqis jew irtirar tal-kwota tas-sajd, jekk applikabbli2. Kull Stat Membru li taħt il-ġuriżdizzjoni tiegħu jinsab razzett tat-tonn għandu jieħu l-miżuri ta’ infurzar fir-rigward ta’ dak ir-razzett, fejn ikun ġie stabbilit, skont il-liġi tiegħu li dak ir-razzett ma jikkonformax mal-Artikoli 24 u 31(2) ta’ dan ir-Regolament u l-Artikoli 4a, 4b u 4c tar-Regolament (KE) Nru 1936/2001. Il-miżuri jistgħu jinkludu partikolarment, skont is-serjetà tar-reat u skont il-liġi nazzjonali tagħhom:a) multi;b) sospensjoni jew l-irtirar mir-reġistru tal-irziezet tat-tismin;c) projbizzjoni mit-tqegħid fil-gaġeġ jew it-tqegħid fis-suq ta’ kwantitajiet ta’ tonn.Artikolu 34Miżuri tas-suq1. Għandhom ikunu pprojbiti l-kummerċ Komunitarju, il-ħatt, l-importazzjonijiet, l-esportazzjonijiet, it-tqegħid f’gaġeġ għat-trobbija jew it-tismin, l-esportazzjonijiet mill-ġdid u t-trażbordi tat-tonn tal-Lvant tal-Atlantiku u fil-Mediterran li mhumiex akkumpanjati minn dokumentazzjoni preċiża, kompluta, u validata meħtieġa minn dan ir-Regolament.2. Il-kummerċ Komunitarju, l-importazzjonijiet, il-ħatt, it-tqegħid f’gaġeġ għat-trobbija jew it-tismin, l-ipproċessar, l-esportazzjonijiet, l-esportazzjonijiet mill-ġdid u t-trażbordi ta’ tonn tal-Lvant tal-Atlantiku u tal-Mediterran maqbud minn bastimenti tas-sajd li l-Istat tal-bandiera tagħhom m’għandux kwota, limitu ta’ qabda jew allokazzjoni tal-isforz tas-sajd għat-tonn tal-Lvant tal-Atlantiku u tal-Mediterran, skont it-termini tal-miżuri ta’ ġestjoni u konservazzjoni tal-ICCAT, jew meta l-possibbiltajiet ta’ sajd tal-Istat tal-bandiera jkunu eżawriti, jew li l-kwoti individwali tagħhom imsemmija fl-Artikolu 4 jkunu eżawriti, għandhom ikunu pprojbiti. Abbażi tal-informazzjoni riċevuta mis-Segretarjat tal-ICCAT, il-Kummissjoni għandha tinforma lill-Istati Membri kollha li kwota ta’ PKK ġiet eżawrita.3. Il-kummerċ Komunitarju, l-importazzjonijiet, il-ħatt, l-ipproċessar, l-esportazzjonijiet minn irziezet għat-tismin jew għat-trobbija li ma jikkonformawx mar-Rakkomandazzjoni 2006 [06-07] tal-ICCAT dwar it-trobbija tat-tonn għandhom ikunu pprojbiti.Artikolu 35Fatturi ta’ konverżjoniIl-fatturi ta’ konverżjoni adottati mill-Kumitat Permanenti tal-ICCAT dwar ir-Riċerka u l-Istatistika għandhom japplikaw għall-kalkolu tal-piż sħiħ ekwivalenti tat-tonn ipproċessat.Artikolu 36Fatturi ta’ tkabbir għat-tonn imrobbi jew imsemmenL-Istati Membri għandhom jiddefinixxu fatturi ta’ tkabbir li jiġu applikati għat-tonn imsemmen jew imrobbi fil-gaġeġ tagħhom u għandhom jinnotifikaw dawn il-fatturi u l-metodoloġija użata lill-Kummissjoni sal-15 ta’ Settembru 2009. Il-Kummissjoni għandha tgħaddi dik l-informazzjoni lis-Segretarjat tal-ICCAT u l-Kumitat Permanenti tal-ICCAT dwar ir-Riċerka u l-Istatistika.Artikolu 37EvalwazzjoniKull Stat Membru għandu jippreżenta kull sena sal-15 ta’ Settembru lill-Kummissjoni rapport dettaljat dwar l-implimentazzjoni tiegħu tar-Regolament. Il-Kummissjoni għandha tippreżenta kull sena sal-15 ta’ Ottubru lis-Segretarjat ICCAT rapport dettaljat dwar l-implimentazzjoni tar-Rakkomandazzjoni ICCAT [08-05].Artikolu 38FinanzjamentIl-pjan multi-annwali ta’ rkupru għat-tonn tal-Lvant tal-Atlantiku u tal-Mediterran għandu jitqies li huwa pjan ta’ rkupru fi ħdan it-tifsira tal-Artiklu 5 tar-Regolament (KE) Nru 2371/2002.KAPITOLU VIDISPOŻIZZJONIJIET FINALIArtikolu 39Tħassir1. Ir-Regolament tal-Kunsill (KE) Nru 1559/2007[11] tas-17 ta’ Diċembru 2007 li jistabbilixxi pjan multi-annwali għall-irkupru tat-tonn fil-Lvant tal-Atlantiku u fil-Mediterran u li jemenda r-Regolament (KE) Nru 520/2007 tħassar.2. Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skont it-tabella ta’ korrelazzjoni fl-Anness IX.Artikolu 40Emendi għar-Regolament (KE) Nru 43/2009L-Artikoli 92 u 93 tar-Regolament (KE) Nru 43/2009[12] jitħassru.Artikolu 41Id-dħul fis-seħħDan ir-Regolament għandu jidħol fis-seħħ fit-tielet jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament f’kull Stat Membru.Magħmul fi Brussell,Ghall-KunsillIl-PresidentANNESS IKundizzjonijiet speċifiċi addizzjonali li japplikaw għall-bastimenti tas-sajd bil-qasba u bir-rixa fil-Lvant tal-Atlantiku, għall-bastimenti li jistadu għat-tonn fil-Baħar Adrijatiku għall-iskopijiet ta’ trobbija, u għas-sajd artiġjanali minn max-xtut għall-ħut frisk b’bastimenti tas-sajd bil-qasba, bil-konz u fuq l-idejn fil-Baħar Mediterran.1. (a) Kull Stat Membru għandu jiżgura li bastimenti li nħarġitilhom awtorizzazzjoni speċjali tas-sajd jiġu inklużi fil-lista li fiha isimhom u n-numru tagħhom fir-reġistru tal-flotta Komunitarja (CFR) kif definit fl-Anness I tar-Regolament tal-Kummissjoni (KE) Nru 26/2004. L-Istati Membri għandhom joħorġu awtorizzazzjoni speċjali tas-sajd biss meta bastiment ikun iddaħħal fir-reġistru tal-ICCAT ta’ bastimenti tal-qbid awtorizzati li jistadu attivament għat-tonn.(b) sal-15 ta’ Jannar ta’ kull sena, kull Stat Membru għandu jibgħat lill-Kummissjoni l-lista msemmija fil-punt (a) u l-emendi sussegwenti kollha f’forma li tinqara mill-kompjuter.(c) Kull bidla sussegwenti m’għandhiex tiġi aċċettata sakemm bastiment tal-qbid innotifikat ma jinżammx milli jieħu sehem minħabba raġunijiet operattivi leġittimi jew force majeure . F’dawn iċ-ċirkostanzi, l-Istat Membru konċernat għandu jgħarraf minnufih lill-Kummissjoni, billi jipprovdi:i) dettalji sħaħ tas-sostituzzjoni maħsuba tal-bastiment tal-qbid imsemmi fil-paragrafu 3 ta’ dan l-Anness;ii) rendikont komprensiv tar-raġunijiet li jiġġustifikaw is-sostituzzjoni u kwalunkwe evidenza jew referenzi rilevanti ta’ appoġġ;Il-Kummissjoni għandha tibgħat minnufih l-emendi lis-Segretarjat tal-ICCAT.2. a) Għandu jkun ipprojbit il-ħatt u/jew it-trażbord minn bastimenti tal-qbid msemmijin fil-paragrafu 1 ta’ kwalunkwe kwantità ta’ tonn maqbud fi kwalunkwe post ieħor għajr il-portijiet innominati mill-Istati Membri jew mill-PKK.b) L-Istati Membri għandhom jinnominaw post li jintuża għall-ħatt jew post qrib ix-xatt (portijiet innominati) fejn il-ħatt jew operazzjonijiet ta’ trażbord tat-tonn ikunu permessi.c) Biex port jingħażel bħala port innominat, l-Istat Membru tal-port għandu jispeċifika l-ħinijiet u l-postijiet permessi għall-ħatt. L-Istat Membru tal-port għandu jiżura kopertura sħiħa tal-ispezzjoni fil-ħinijiet u l-postijiet kollha tal-ħatt.d) L-Istati Membri għandhom jibagħtu lill-Kummissjoni, sa mhux aktar tard mill-15 ta’ Frar ta’ kull sena, lista ta’ portijiet innominati. Il-Kummissjoni għandha tibgħat din l-informazzjoni lis-Segretarjat tal-ICCAT qabel l-1 ta’ Marzu ta’ kull sena.3. B’deroga mid-dispożizzjoni tal-Artikolu 7 tar-Regolament (KEE) Nru 2847/93, il-kaptan ta’ bastiment tal-qbid Komunitarju msemmi fil-paragrafu 1 u 2 ta’ dak l-Artikolu jew ir-rappreżentant tiegħu għandu jinnotifika lill-awtorità kompetenti tal-Istat Membru (inkluż l-awtorità kompetenti tal-Istat tal-bandiera tagħhom) jew tal-PKK fil-port jew faċilità ta’ ħatt l-art fejn jixtiequ jużaw mill-inqas erba’ siegħat qabel il-ħin stmat għall-wasla fil-port, b’dan li ġej:a) il-ħin stmat tal-wasla,b) il-kwantità stmata ta’ tonn miżmuma abbord,c) informazzjoni dwar iż-żona fejn saru l-qabdiet;Kull Stat Membru għandu jiżgura li kull ħatt jgħaddi minn spezzjoni fil-port.4. Kull Stat Membru għandu jimplimenta reġim għar-rappurtar tal-qabdiet li jiżgura monitoraġġ effettiv tal-utilizzazzjoni tal-kwota ta’ kull bastiment tal-qbid. L-awtoritajiet tal-port ta’ kull Stat Membru għandhom iżommu reġistru ta’ kull avviż minn qabel għas-sena kurrenti.5. Il-kaptan tal-bastiment tal-qbid għandu jiżgura li kwalunkwe kwantità ta’ tonn li nħattet f’port innominat għandha tintiżen qabel l-ewwel bejgħ jew qabel ma tiġi ttrasportata x’imkien ieħor mill-port tal-ħatt.6. Il-qabdiet tat-tonn ma jistgħux jiġu offerti għall-bejgħ lill-konsumatur aħħari, ikun xi jkun il-metodu tat-tqegħid fis-suq, sakemm immarkar jew tikkettar xieraq ma jindikax:a) l-ispeċi, l-irkaptu tas-sajd li ntuża,b) iż-żona tal-qabda u d-data.7. Stati Membri li l-bastimenti tagħhom tas-sajd bil-qasba, bir-rixa, bil-konz u fuq l-idejn ikunu awtorizzati jistadu għat-tonn għandhom idaħħlu rekwiżiti kif ġej għat-tikketti tad-denb:a) It-tikketti tad-denb għandhom jitwaħħlu fuq kull tonna immedjatament malli tinħatt.b) Kull tikketta tad-denb għandu jkollha numru uniku ta’ identifikazzjoni u tkun inkluża fid-dokument ta’ statistika dwar it-tonn u indikata fuq barra ta’ kwalunkwe pakkett li fih it-tonn.ANNESS IISpeċifikazzjoni għall-kotba ta’ abbord:Speċifikazzjonijiet minimi għall-kotba ta’ abbord1. Il-ktieb ta’ abbord irid ikollu l-folji nnumerati2. Il-ktieb ta’ abbord irid jimtela kuljum (f’nofsillejl) u qabel kull wasla fil-port3. Il-ktieb ta’ abbord irid jimtela fil-każ ta’ spezzjonijiet fuq il-baħar.4. Kopja waħda tal-folji trid tibqa’ mwaħħla mal-ktieb ta’ abbord5. Il-kotba ta’ abbord iridu jinżammu abbord sabiex ikopru perjodu ta’ sena waħda ta’ ħidma.Informazzjoni standard minima għall-kotba ta’ abbord:1. l-isem tal-kaptan u l-indirizz2. id-dati u l-portijiet tat-tluq, dati u portijiet tal-wasla3. l-isem tal-bastiment, in-numru tar-reġistru, in-numru tal-ICCAT u n-numru tal-IMO (jekk disponibbli). Fil-każ ta’ operazzjonijiet konġunti ta’ sajd, l-ismijiet tal-bastimenti, in-numri tar-reġistru, in-numru tal-ICCAT u n-numru IMO (jekk disponibbli) tal-bastimenti kollha involuti fl-operazzjoni.4. l-irkaptu tas-sajda) il-kodiċi FAO tat-tipb) qisien (tul, daqs tal-malji, numru ta’ snanar …)5. operazzjonijiet fuq il-baħar b’xolfa waħda (minimu) kull jum tal-vjaġġ, u pprovdi:a) l-attività (sajd, tbaħħir...)b) pożizzjoni: pożizzjonijiet eżatti kuljum (fi gradi u minuti), reġistrati għal kull operazzjoni ta’ sajd jew f’nofs in-nhar meta ma jkunx seħħ sajd matul dak il-jum.c) rapport tal-qabdiet:6. identifikazzjoni tal-ispeċi:a) skont il-kodiċi FAOb) piż sħiħ (RWT) f'kg kull jum7. il-firma tal-kaptan8. firma tal-osservatur (jekk applikabbli)9. mezzi ta’ kejl tal-piż: stima, użin abbord.10. il-ktieb ta’ abbord jinżamm f’ekwivalenti ta’ piż ħaj ta’ ħut u jsemmi l-fatturi ta’ konverżjoni li ntużaw fl-evalwazzjoni.Informazzjoni minima fil-każ ta’ ħatt, trażbord/trasferiment:1. dati u l-port tal-ħatt/trażbord/trasferiment2. il-prodotti:a) il-preżentazzjoni ,b) għadd ta’ ħut jew kaxxi u kwantità f’kg;3. Firma tal-kaptan jew aġent tal-bastimentANNESS IIIDIKJARAZZJONI ICCAT TAT-TRASFERIMENT/TRAŻBORDNru tad-Dokument:Bastiment tal-irmonk/tal-ġarr Isem il-bastiment u sinjal tas-sejħa tar-radju: Bandiera: Nru ta’l-awtorizzazzjoni ta’l-Istat tal-Bandiera Nru fir-Reġistru nazzjonali Nru fir-Reġistru ICCAT Nru IMO | Bastiment tas-Sajd L-isem u l-call sign internazzjonali tar-radju tal-bastiment, Bandiera: Nru ta’l-awtorizzazzjoni ta’l-Istat tal-Bandiera Nru fir-Reġistru nazzjonali Nru fir-Reġistru ICCAT Identifikazzjoni esterna: Folja tal-ktieb ta’ abbord tas-sajd Nru. | Razzett destinatarju Isem Nru fir-Reġistru ICCAT | Nassa Isem Nru fir-Reġistru ICCAT |Il-bandiera | Numru ICCAT | Isem il-bastiment | Data tal-bidu tar-rapport | Data tat-tmiem tar-rapport | Tul tar-rapport (jiem) | Data tal-Qbid | Maqbud | Piż Attribwit f’każ ta’ JFO (kg) |Bidu tar-reġistrazzjoni | SR | M | Dettall tas-sistema; jindika l-bidu tar-reġistrazzjoni |L-indirizz | AD | M | Char*3 | Indirizz ISO 3166 : | Dettall tal-messaġġ; destinazzjoni; "KEE" għall-Kummissjoni |Minn | FR | M | Char*3 | Indirizz ISO 3166 : | Dettall tal-messaġġ; Kodiċi ISO-3 tal-parti kontraenti li qed tittrażmetti |Numru tas-Sekwenza | SQ | O | Num*6 | NNNNNN | Dettall tal-messaġġ; in-numru tas-serje tal-messaġġ fis-sena kurrenti |Tip ta’ messaġġ | TM | M | Char*3 | Kodiċi | Dettall tal-messaġġ; tip ta’ messaġġ, "POS" bħala rapport/messaġġ ta’ pożizzjoni li għandu jiġi kkomunikat mill-VMS jew mezzi oħra minn bastimenti b’mezz għall-ittraċċar bis-satellita li huwa difettuż |Kodiċi tas-sinjal tar-radju | RC | O1 | Char*7 | Kodiċi IRCS | Dettall tar-reġistrazzjoni tal-bastiment; isem il-bastiment |Numru tal-vjaġġ | TN | O | Num*3 | NNN | Dettall tal-attività; in-numru tas-serje tal-vjaġġ tas-sajd fis-sena kurrenti |Isem il-bastiment | NA | O | Char*30 | Dettall tar-reġistrazzjoni tal-bastiment; isem il-bastiment |Numru ta’ referenza intern għall-parti kontraenti | IR | O1 | Char*12 | ISO-3166 + Kodiċi | Dettalji tar-reġistrazzjoni tal-bastiment; in-numru uniku tal-bastiment ta’ Parti Kontraenti bħala kodiċi ISO-3 ta’ l-Istat tal-bandiera segwit minn numru |Numru tar-reġistrazzjoni esterna | XR | O1 | Char*14 | Numru tal-ġenb tal-bastiment jew tan-numru IMO fin-nuqqas ta’ numru tal-ġenb |Latitudni (deċimali) | LT | M | Char*7 | +/-DD.ddd | Dettall tal-attività; pożizzjoni fil-ħin tat-trażmissjoni; |Lonġitudni (deċimali) | LG | M | Char*8 | +/-DDD.ddd | Dettall tal-attività; pożizzjoni fil-ħin tat-trażmissjoni; |Rotta | CO | M | Char*3 | Skala ta’ 360° grad | Rotta tal-bastiment |Veloċità | SP | M | Char*3 | Knots * 10 | Veloċità tal-bastiment |Test liberu | MS | O | Char*255 | Allarmi jew avvenimenti | Notifikazzjoni ta’ allarmi jew avvenimenti |Id-data | DA | M | Num*8 | YYYYMMDD | Dettall tal-messaġġ; id-data tat-trażmissjoni |Ħin | TI | M | Num*4 | HHMM | Dettall tal-messaġġ; il-ħin tat-trażmissjoni |Tmiem tar-reġistrazzjoni | ER | M | Dettall tas-sistema; jindika t-tmiem tar-reġistrazzjoni |1 Huwa obbligatorju mill-inqas wieħed mill-kodiċijiet RC, IR jew XREżempju ta’ messaġġ mibgħut bi Trackwell protocol" fuq sistema tat-test (httpsgwt)https://fides.ec.europa.eu/httpsgwt.index.php?application=CYP&method=send&message=//SR//AD/EEC//FR/CYP//SQ/28285//TM/POS//RC/ZWXS//TN/001//NA/LA GROSSE POULE//IR/CYP000000123//XR/ZZ-0604//LT/+47.612//LG/-47.528//CO/280//SP/23//MS/SWITCHING on VMS//DA/20080307//TI//ER//ANNESS IXTabella ta’ KorrelazzjoniIr-Regolament(KE) Nru 1559/2007 | Dan ir-Regolament |Artikolu 1 | Artikolu 1 |Artikolu 2 | Artikolu 2 |Artikolu 3 |Artikolu 4 | Artikolu 4 |Artikolu 5 | Artikolu 7 |Artikolu 6 | Artikolu 8 |Artikolu 7 | Artikolu 9 |Artikolu 8 | Artikolu 10 |Artikolu 9 | Artikolu 11 |Artikolu 10 | Artikolu 12 |Artikolu 11 | Artikolu 13 |Artikolu 12 | Artikolu 14 |Artikolu 13 | Artikolu 15 |Artikolu 14 | Artikolu 17 |Artikolu 15 | Artikolu 18 |Artikolu 16 | Artikolu 19 |Artikolu 17 | Artikolu 20 |Artikolu 18 | Artikolu 21 |Artikolu 19 | Artikolu 23 |Artikolu 20 | Artikolu 24 |Artikolu 21 | Artikolu 26 |Artikolu 22 | Artikolu 27 |Artikolu 23 | Artikolu 28 |Artikolu 24 | Artikolu 29 |Artikolu 25 | Artikolu 30 |Artikolu 26 | Artikolu 33 |Artikolu 27 | Artikolu 34 |Artikolu 28 | Artikolu 35 |Artikolu 29 | Artikolu 38 |[1] ĠU L 358, 31.12.2002, p. 59. Ir-Regolament kif emendat bir-Regolament (KE) Nru 865/2007 (ĠU L 192, 24.7.2007, p. 1).[2] ĠU C , , p. .[3] ĠU C , , p. .[4] ĠU L 162, 18.6.1986, p. 33[5] ĠU L340, 22.12.2007, p.8[6] ĠU L 5, 9.1.2004, p. 25. Ir-Regolament kif emendat mir-Regolament (KE) Nru 1799/2006 (ĠU L 341, 7.12.2006, p. 26).[7] ĠU L 263, 3.10.2001, p. 1. Ir-Regolament kif emendat bir-Regolament (KE) Nru 869/2004 (ĠU L 162, 30.4.2004, p. 8).[8] ĠU L 5, 9.1.2004, p.25. Ir-Regolament kif emendat l-aħħar mir-Regolament (KE) Nru 1799/2006 (ĠU L 341, 7.12.2006, p. 26).[9] ĠU L 261, 20.10.1993, p. 1. Regolament kif emendat l-aħħar bir-Regolament (KE) Nru 1098/2007 (ĠU L 248, 22.9.2007, p. 1).[10] ĠU L 333, 20.12.2003, p. 17[11] ĠU L 340, 22.12.2007, p.8[12] ĠU L 22, 26.01.2009, p.1[13] Il-kaptan tirreferi għall-individwu inkarigat mill-bastiment